open-index/open-wikipedia-markdown huggingface dataset:
പാതിരാപ്പാട്ട്

മൂവിക്രാഫ്റ്റിനു വേണ്ടി എൻ. പ്രാകാശ് സംവിധാനം ചെയ്തു നിർമിച്ച മലയാളചലച്ചിത്രമാണ് **പാതിരാപ്പാട്ട്**.  തിരുമേനി പിക്ചേഴ്സ് വിതരണം ചെയ്ത  പ്രസ്തുത ചിത്രം 1967 ഡിസംബർ 22-ന് കേരളത്തിൽ പ്രദർശനം ആരംഭിച്ചു.

## അഭിനേതാക്കൾ
*പ്രേം നസീർ
*ഷീല 
*ഇന്ദിരാ തമ്പി
*കെ.പി. ഉമ്മർ
*ജി.കെ. പിള്ള
*നെല്ലിക്കോട് ഭാസ്കരൻ
*പാർവ്വതി
*സി.ആർ. ലക്ഷ്മി
*മാല.

## പിന്നണിഗായർ
*കെ.ജെ. യേശുദാസ്
*എൽ.ആർ. ഈശ്വരി
*എസ്. ജാനകി
*ബി. വസന്ത

## അണിയറപ്രവർത്തകർ
*നിർമ്മാണം, സംവിധാനം - എൻ. പ്രകാശ്
*സംഗീതം ‌- വിജയഭാസ്കർ
*ഗാനരചന - പി. ഭാസ്കരൻ
*കഥ, സംഭാഷണം - ജഗതി എൻ.കെ. ആചാരി.

## ഗാനങ്ങൾ
*സംഗീതം - വിജയഭാസ്കർ
*ഗാനരചന - പി. ഭാസ്കരൻ

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാബേസിൽ നിന്ന് പാതിരാപ്പാട്ട്

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി

വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
ഐ.എഫ്.എസ്.സി.

പണം കൈമാറ്റം ചെയ്യുന്നതിനും,മറ്റു ധനവിനിമയ ആവശ്യങ്ങൾക്കും, ബാങ്ക് അക്കൗണ്ട് നമ്പറിനോടൊപ്പം ബാങ്ക് ശാഖയെ സൂചിപ്പിയ്ക്കാൻ 11 ആൽഫാ ന്യൂമെറിക് സംഖ്യകൾ ഉപയോഗിയ്ക്കാറുണ്ട്. ഇതിനെയാണ്  **ഐ.എഫ്.എസ്.സി കോഡ്** എന്നു വിളിയ്ക്കുന്നത്.
ഇന്ത്യൻ ഫിനാൻഷ്യൽ സിസ്റ്റം കോഡ് (**IFSC**)എന്നതാണ്  ഇതിന്റെ വിപുലീകരിച്ച നാമം.കോർ ബാങ്കിങ്ങ് സൗകര്യമുള്ള ബാങ്ക് ശാഖകൾക്കാണ്  ഈ പ്രത്യേക അക്കം നൽകപ്പെടുന്നത്.
11 ആൽഫാ ന്യൂമെറിക്കൽ അക്ഷരങ്ങളിൽ ആദ്യത്തെ നാലെണ്ണം അതത് ബാങ്കിനെ സുചിപ്പിയ്ക്കുന്ന ഇംഗ്ലീഷ് അക്ഷരങ്ങളും,അവസാനത്തെ ഏഴെണ്ണം ബാങ്കിന്റെ പ്രത്യേക ശാഖയുടെ സൂചകവുമാണ്.
ഉദാഹരണത്തിനു ഗ്രാമീണ മേഖലയിൽ പ്രവർത്തിയ്ക്കുന്ന ഒരു ദേശസാൽകൃതബാങ്കിന്റെ ഐ.എഫ്.എസ്.സി കോഡ്  **VIJB0002062** എന്നാണെങ്കിൽ ആദ്യത്തെ നാലക്ഷരം വിജയാബാങ്കിനെയും,മറ്റക്കങ്ങൾ പാലക്കാട്ടെ ഒരു ഗ്രാമീണ ശാഖയായ വാവനൂരിനെയും സൂചിപ്പിയ്ക്കുന്നു.ഭാരതീയ റിസർവ്വ് ബാങ്കിന്റെ വെബ് സൈറ്റിൽ കോഡുകളുടെ വിശദവിവരം ലഭ്യമാണ്.
## അവലംബങ്ങൾ

വർഗ്ഗം:ബാങ്കിങ്ങ്
വർഗ്ഗം:ഇന്ത്യയിലെ ബാങ്കിങ്ങ്
വർഗ്ഗം:ഇന്ത്യൻ മാനദണ്ഡങ്ങൾ
ആർട്ടിക് കൗൺസിൽ

ആർട്ടിക് രാജ്യങ്ങളുടെ ഇടയിൽ പരസ്പര സഹകരണവും,ഏകോപനവും വളർത്തുന്നതിനായി1996 ലെഒട്ടാവാ പ്രഖ്യാപനത്തിൽ രൂപീകരിയ്ക്കപ്പെട്ട ഒരു സംഘടനയാണ് **ആർട്ടിക് കൗൺസിൽ**. ആർട്ടിക് പ്രദേശത്തെ സ്ഥിരവികസനത്തിനും,പരിസ്ഥിതി സംരക്ഷണത്തിനുമായി ആർട്ടിക് പ്രദേശനിവാസികളേയും,പ്രാദേശിക സമൂഹത്തെയും ഉൾപ്പെടുത്തിയാണിത്  ഇത് രൂപീകരിച്ചിരിയ്ക്കുന്നത്.

ആർട്ടിക് സമിതിയിൽ അംഗരാജ്യങ്ങൾകൂടാതെ സ്ഥിരപങ്കാളികൾ എന്നൊരു സമിതിയുമുണ്ട്. സ്ഥിരം നിരീക്ഷക രാജ്യങ്ങൾ എന്നൊരു വിഭാഗത്തെക്കൂടി ഇതിൽ ഉൾപ്പെടുത്തിയിരിയ്ക്കുന്നു. നിരീക്ഷക രാജ്യങ്ങൾ ആർട്ടിക് ഇതരരാജ്യങ്ങളാണ്.ഭാരതത്തിനു നിരീക്ഷക പദവി ലഭിച്ചിട്ടുണ്ട്.

## ആർട്ടിക് സമിതിയിലെ അംഗരാജ്യങ്ങൾ
*കാനഡ
*ഡെന്മാർക്ക്(ഗ്രീൻലന്റും,ഫാറോ ദ്വീപുകളും ഉൾപ്പെടെ)
*ഫിൻലൻഡ്
*ഐസ് ലാൻഡ്
*നോർവെ
*റഷ്യൻ ഫെഡറേഷൻ
*സ്വീഡൻ
*യു.എസ്.എ
## നിരീക്ഷക രാജ്യങ്ങൾ

* ചൈന
* ഫ്രാൻസ്
* ജർമ്മനി
* ഇന്ത്യ
* ഇറ്റലി
* ജപ്പാൻ
* ദക്ഷിണ കൊറിയ
* നെതർലാന്റ്സ്
* പോളണ്ട്
* സിംഗപ്പൂർ
* സ്പെയിൻ
* ഇംഗ്ലണ്ട്

## പുറംകണ്ണികൾ
* www.arctic-council.org – Arctic Council
## അവലംബം

വർഗ്ഗം:ധ്രുവങ്ങൾ
വർഗ്ഗം:ആർട്ടിക്
പാവപ്പെട്ടവൾ

മൂവിമാസ്റ്റേഴ്സിന്റെ ബാനറിൽ മൂവിമാസ്റ്റേഴ്സ് തന്നെ നിർമിച്ച മലയാളചലച്ചിത്രമാണ് **പാവപ്പെട്ടവൾ**.  തോമസ് പിക്ചേഴ്സ് വിതരണം ചെയ്ത ഈ ചിത്രം 1967 ഒക്ടോബർ 12-ന് കേരളത്തിലെ തിയേറ്ററുകളിൽ പ്രദർശിപ്പിച്ചു തുടങ്ങി.

## അഭിനേതാക്കൾ
*സത്യൻ
*വിധുബാല
*അടൂർ ഭാസി
*സുകുമാരി
*എസ്.പി. പിള്ള
*ആറന്മുള പൊന്നമ്മ
*മുതുകുളം രാഘവൻ പിള്ള
*കമലാദേവി
*സി.ഐ. പോൾ
*വിജയ ശോഭ
*ശ്രീലത
*ഹരി
*മിസ് കേരള
*ഒ. രാംദാസ്
*മാസ്റ്റർ ഷാജി
*രാജം.

## പിന്നണിഗായകർ
*കെ.ജെ. യേശുദാസ്
*പി. ലീല
*രേണുക
*ബി. വസന്ത
*ലത
*സവിത്രി.

## അണിയറപ്രവർത്തകർ
*നിർമ്മാണം - മൂവിമാസ്റ്റേഴ്സ്
*സംവിധാനം - പി.എ. തോമസ്
*സംഗീതം - ബി.എ. ചിദംബരനാഥ്
*ഗാനരചന - പി. ഭാസ്കരൻ
*കഥ, തിരക്കഥ, സംഭാഷണം - മുതുകുളം രാഘവൻ പിള്ള
*ചിത്രസംയോജനം - സിലോൺ മണി
*ഛായാഗ്രഹണം - പി.കെ. മാധവൻ നായർ.

## ഗാനങ്ങൾ
*ഗാനരചന - പി. ഭാസ്കരൻ
*സംഗീതം - ബി.എ. ചിദംബരനാഥ്

## അവലംബം

## പുറത്തേകുള്ള കണ്ണികൾ
ഇന്റ്രർനെറ്റ് മൂവി ഡറ്റാബേസിൽ നിന്ന് പാവപ്പെട്ടവൾ

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി.എ. തോമസ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:വിധുബാല അഭിനയിച്ച മലയാളചലച്ചിത്രങ്ങൾ
വർഗ്ഗം:പി ഭാസ്കരന്റെ ഗാനങ്ങൾ
വർഗ്ഗം:ചിദംബരനാഥ് ഈണം പകർന്ന ഗാനങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വേപ്പിലക്കട്ടി

മധ്യ തിരുവിതാംകൂറിലും പാലക്കാടൻ അഗ്രഹാരങ്ങളിലും പ്രചാരത്തിൽ ഉണ്ടായിരുന്നതും ഇപ്പോൾ കേരളത്തിൽ എമ്പാടും പ്രചാരത്തിൽ ഉള്ളതുമായ ഒരു ചമ്മന്തി ഇനമാണ് **വേപ്പിലക്കട്ടി**. പാലക്കാടൻ അഗ്രഹാരത്തിന്റെ തനതുരുചികളിലൊന്നാണ് ഇത്.   തൈരും  വേപ്പിലക്കട്ടിയും കൂട്ടിയുള്ള ഊണ് അഗ്രഹാരങ്ങളിൽ സാധാരണയാണ്. വേപ്പിലക്കട്ടി എന്നാണ് പേരെങ്കിലും ഇതിന്റെ നിർമ്മാണത്തിന് വേപ്പില  നിർബന്ധമില്ല. കേരളത്തിൽ പലയിടത്തും പ്രാദേശികമായി ഇതുണ്ടാക്കുന്നതിനുള്ള അസംസ്കൃത വസ്തുക്കൾ വ്യത്യാസപ്പെട്ടിരിക്കുന്നുണ്ട്.

## നിർമ്മാണ രീതി
വടുകപ്പുളി നാരകത്തിന്റെ ഇല നാരുകളഞ്ഞ് എടുക്കുക. ആവശ്യത്തിനു കറിവേപ്പില, വറ്റൽ മുളക് എന്നിവയും കരുതുക. അല്പം അയമോദകവും പാകത്തിനു കല്ലുപ്പുംകൂട്ടി ഉരലിൽ ഇട്ട് ഇടിച്ചു പൊടിയാക്കിയതിനു ശേഷം വറ്റൽമുളക് ചേർത്ത് വീണ്ടും ഇടിച്ചു പൊടിക്കുക. യോജിച്ചു കഴിഞ്ഞാൽ നാരകത്തിന്റെ ഇലയും  കറിവേപ്പിലയും ഇട്ട് ഇടിക്കുക. ഇടിയുടെ ഊക്കുകൊണ്ട് ഇലകൾ പൊടിയണം. പിന്നെ ഉപ്പു ചേർത്ത് നല്ലവണ്ണം പൊടിയാകുന്നതു വരെ ഇടിക്കുക. പിന്നീട് അത് പായയിലിട്ട് അല്പം ഉണക്കി മൺകലത്തിൽ അടച്ചു സൂക്ഷിച്ചാൽ എത്രകാലം വേണമെങ്കിലും ഇരിക്കും. മോരോ തൈരോ കൂട്ടി ഉണ്ണുമ്പോൾ  വേപ്പിലക്കട്ടി ഉപയോഗിക്കാം.

വർഗ്ഗം:കേരളത്തിലെ ഭക്ഷ്യവിഭവങ്ങൾ
മാമാങ്കം (ചലച്ചിത്രം)

നവോദയായുടെ ബാനറിൽ എൻ. ഗോവിന്ദൻകുട്ടി തിരക്കഥ രചിച്ച് അപ്പച്ചന്റെ നിർമ്മാണത്തിലും സംവിധാനത്തിലും 1979-ൽ പ്രദർശനത്തിനെത്തിയ മലയാളചിത്രമാണ് **മാമാങ്കം**. പ്രേംനസീർ, ജയൻ, ജോസ് പ്രകാശ്, ആലുമ്മൂടൻ എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചത്. ചിത്രത്തിന്റെ  സംഗീതസംവിധാനം കെ. രാഘവൻ നിർവഹിച്ചു.

## അഭിനേതാക്കൾ
ഈ ചിത്രത്തിലെ കഥാപാത്രങ്ങളെ അവതരിപ്പിച്ച അഭിനേതാക്കൾ താഴെ പറയുന്നവരാണ്.

## അണിയറ പ്രവർത്തകർ

ഈ ചിത്രത്തിന് വേണ്ടി പ്രവർത്തിച്ച പ്രധാന വ്യക്തികളുടെ പട്ടിക താഴെ ചേർത്തിരിക്കുന്നു.

## ഗാനങ്ങൾ

**<u>അടിതൊഴുന്നേൻ</u>**

ആലാപനം : കെ.ജെ. യേശുദാസ്, വാണി ജയറാം   
 രചന : പി. ഭാസ്കരൻ    സംഗീതം : കെ. രാഘവൻ

**<u>കാർത്തിക മാസത്തെ (ബിറ്റ്)</u>**

ആലാപനം : കോറസ്   രചന : പി. ഭാസ്കരൻ    സംഗീതം : കെ. രാഘവൻ

**<u>തീരാത്ത ദുഃഖത്തിൽ</u>**

ആലാപനം : എസ്. ജാനകി    രചന : പി. ഭാസ്കരൻ    സംഗീതം : കെ. രാഘവൻ

**<u>തൃത്താലപ്പൂക്കടവിൽ</u>**

ആലാപനം : കെ.ജെ. യേശുദാസ്   രചന : പി. ഭാസ്കരൻ    സംഗീതം : കെ. രാഘവൻ

**<u>നടനം നടനം</u>**

ആലാപനം : ബി. വസന്ത    രചന : പി. ഭാസ്കരൻ    സംഗീതം : കെ. രാഘവൻ

**<u>മാമാങ്കം</u>**

ആലാപനം : കെ.ജെ. യേശുദാസ്  രചന : പി. ഭാസ്കരൻ    സംഗീതം : കെ. രാഘവൻ

**<u>വറുത്ത പച്ചരി</u>**

ആലാപനം : കെ.ജെ. യേശുദാസ്, വാണി ജയറാം, കോറസ്  രചന : പി. ഭാസ്കരൻ    സംഗീതം : കെ. രാഘവൻ

## അവലംബം

വർഗ്ഗം:1979-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:നവോദയ അപ്പച്ചൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:നവോദയ അപ്പച്ചൻ നിർമ്മിച്ച ചലച്ചിത്രങ്ങൾ
കൈപ്പാട് അരി

മലബാറിലെ പരമ്പരാഗതമായി കൈപ്പാട് കൃഷി രീതിയിൽ ഉത്പാദിപ്പിക്കുന്ന നെല്ലിന്റെ അരിയാണ് **കൈപ്പാട് അരി**. ഈ അരിക്ക് ഭൂമിശാസ്ത്ര പ്രത്യേകതയുള്ള ഉത്പന്നങ്ങളുടെ ഗുണമേന്മയുടെ അടിസ്ഥാനത്തിലുള്ള കൺട്രോളർ ജനറൽ ഓഫ് പേറ്റൻസിന്റെ ആഗോള അംഗീകാരമുള്ള ഭൗമശാസ്ത്രസൂചികയിൽ ഇടം നേടിയിട്ടുണ്ട്. നാഗ്പൂർ ഓറഞ്ച്, വർലി ആദിവാസി കലോൽപന്നങ്ങൾ, ധർമ്മവാരം സാരികൾ എന്നിവയ്ക്കൊപ്പമാണ് മലബാറിന്റെ കൈപ്പാട് അരിയും ഭൂപ്രദേശ സൂചികയിൽ സ്ഥാനം പിടിച്ചത്. പാലക്കാടൻ മട്ട, പൊക്കാളി നെല്ല്, വയാട്ടിൽനിന്നുള്ള ജീരകശാല, ഗന്ധകശാല എന്നിവയും കേരളത്തിൽ നിന്ന് ഭൂപ്രദേശ സൂചികയിൽ ഇടം നേടിയിട്ടുണ്ട്. കേരള കാർഷിക സർവ്വകലാശാലയുടെ പടന്നക്കാട് കാർഷിക കോളജിലെ അധ്യാപികയായ ഡോ ടി വനജയുടെ നേതൃത്വത്തിൽ ഏഴോം മലബാർ ഫാർമേഴ്‌സ് സൊസൈറ്റിയാണ് ഇതിനായി പരിശ്രമിച്ചത് .

## കൃഷിരീതി
കടലിനോടോ പുഴയോടോ ചേർന്നുള്ള ഉപ്പുരസമുള്ള ചതുപ്പിലാണ് കൈപ്പാട് കൃഷി. ഉപ്പുരസത്തെ അതിജീവിയ്ക്കാൻ കഴിവുള്ള നെല്ലിനങ്ങൾ മാത്രമേ ഇവിടെ കൃഷിചെയ്യാൻ സാധിക്കൂ. ജൈവരീതിയിലാണ് കൈപ്പാട് കൃഷി ചെയ്യുന്നത്. നിലങ്ങളിലെ ആവാസവ്യവസ്ഥയെ ഈ കൃഷിരീതി വളരെ സ്വാധീനിക്കുന്നുണ്ട്. വർഷത്തിൽ ഒറ്റത്തവണയുള്ള നെൽകൃഷി ജൂൺ മുതൽ ഒക്ടോബർ വരെയാണ്. നവംബറിൽ കൊയ്ത്ത്. ശേഷം മത്സ്യകൃഷിയ്ക്കായി നിലം ഉപയോഗിക്കുന്നു. ഏപ്രിലിൽ മത്സ്യങ്ങളെ വിളവെടുത്ത ശേഷം വീണ്ടും നെൽകൃഷി ചെയ്യുന്നു. കോഴിക്കോട്, കണ്ണൂർ, കാസർഗോഡ് ജില്ലകളിലായി നാലായിരത്തിലധികം ഹെക്ടറുകളിലായി കൃഷിചെയ്തിരുന്ന കൈപ്പാട് നിലങ്ങളിൽ പകുതിയിലേറെ ഇന്ന് ഉപയോഗശൂന്യമാണ്.

## നെല്ലിനങ്ങൾ
കുതിര്, ഓർക്കയമ, ഓർപ്പാണ്ടി, ഒടിയൻ തുടങ്ങിയ വിത്തിനങ്ങളാണ് പരമ്പരാഗതമായി കൃഷിചെയ്തുവരുന്നത്. ഏഴോം ഒന്ന്, രണ്ട്, മൂന്ന് എന്നീ അത്യുൽപാദനശേഷിയുള്ള വിത്തിനങ്ങൾ കൈപ്പാട് രീതിയിൽ കൃഷിചെയ്യാനായി പുതിയതായി വികസിപ്പിച്ചെടുത്തിട്ടുണ്ട്.

## ഇതുകൂടി കാണുക
* കൈപ്പാട്
* ഭൂപ്രദേശ സൂചിക
* നവര നെല്ല്
* ഗന്ധകശാല
* ജീരകശാല

## അവലംബം

## പുറത്തേക്കുള്ള കണ്ണികൾ
# http://www.thehindu.com/news/national/kerala/gi-tag-for-kaipad-rice-to-boost-cultivation/article4989083.ece

വർഗ്ഗം:കേരളത്തിലെ ഭൂപ്രദേശസൂചികകൾ
വർഗ്ഗം:പരമ്പരാഗത നെല്ലിനങ്ങൾ
വർഗ്ഗം:അരി
വർഗ്ഗം:ഭൗമസൂചിക പദവി ലഭിച്ച കേരളത്തിലെ ഉൽപ്പന്നങ്ങൾ
മിനാമാത രോഗം

മെർക്കുറി വിഷബാധയാലുണ്ടാകുന്ന രോഗമാണ് **മിനമാതാ രോഗം**. ഞരമ്പുകളെയാണ് ഈ രോഗം ബാധിക്കുന്നത്. രോഗബാധയുടെ ഫലമായി ശരീര വ്യാപാരത്തിലാകെ തകരാറുണ്ടാകുകയും കൈ കാലുകളിൽ മരവിപ്പ്(numbness) അനുഭവപ്പെടുകയും ചെയ്യുന്നു. പേശികൾ അയയുകയും കാഴ്ച, കേൾവി, സംസാരം എന്നിവയ്ക്ക് സാരമായ തകരാറുണ്ടവുകയും ചെയ്യും. കടുത്ത രോഗാവസ്ഥയിൽ രോഗി ഉന്മാദിയാവുകയോ പക്ഷാഘാതമുണ്ടാവുകയോ ചെയ്ത് മരണപ്പെടും.  ജന്മനാൽ തന്നെ ചിലരിൽ ഈ രോഗം കണ്ടു വരുന്നു. ശരീരത്തിന്റെ പ്രതിരോധ സംവിധാനത്തെയാണ് മെർക്കുറി ബാധിക്കുക. 
## മിനാമാത ദുരന്തം
ജപ്പാനിലെ മിനാമാത നഗരമാണ് മെർക്കുറി ഉപയോഗത്തിന്റെ ദൂഷ്യഫലങ്ങൾ ഏറെയനുഭവിച്ച നാട്. 1956 ൽ ജപ്പാനിലുണ്ടായ ദുരന്തത്തിൽ നിരവധി ആളുകൾ മരിക്കുകയുണ്ടായി. ചിസോ കോർപ്പറേഷന്റെ രാസ ഫാക്ടറിയിൽ നിന്ന് പുറത്ത് നദിയിലേക്കൊഴുക്കിയ  മീതൈൽ മെർക്കുറി കലർന്ന  വെള്ളമായിരുന്നു രോഗ ഹേതു. 1932 മുതൽ 1968 വരെ നിർബാധം തുടർന്ന ഈ പരിസ്ഥിതി മലിനീകരണം മിനാമാത ഉൾക്കടലിലെയും ഷിരാനൂയി കടലിലേയും  മത്സ്യ സമ്പത്തിനെയാകെ ബാധിച്ചു. കക്ക, ചിപ്പി തുടങ്ങി പ്രാദേശികമായി ആളുകൾ ധാരാളമുപയോഗിച്ചിരുന്ന കടൽ വിഭവങ്ങളാകെ മെർക്കുറി വിഷബാധയ്ക്ക് വിധേയമായി. 36 വർഷത്തോളം ഈ രോഗം മൂലം മനുഷ്യനും വളർത്തു മൃഗങ്ങളും കൊല്ലപ്പെട്ടിട്ടും, ഭരണകൂടമോ കമ്പനിയോ ഇതിനെതിരെ ചെറുവിരലനക്കാൻ പോലും തയ്യാറായില്ല. പട്ടി, പൂച്ച തുടങ്ങിയവയെല്ലാം മെർക്കുറി വിഷബാധയ്ക്ക് വിധേയമായി. പൂച്ചകളെ ഏറെ ബാധിച്ച ഈ രോഗം ഡാൻസിംഗ് ക്യാറ്റ് ഫീവർ എന്നറിയപ്പെട്ടു. "
## 2013 ലെ ലോക രാഷ്ട്രങ്ങളുടെ കൺവെൻഷനിലെ ധാരണ
മനുഷ്യരിൽ ആരോഗ്യ പ്രശ്നങ്ങൾക്കിടയാക്കുന്ന മെർക്കുറിയുടെ ഉപയോഗം കുറയ്ക്കാൻ ജനീവയിൽ ചേർന്ന 140 രാഷ്ട്രങ്ങളുടെ കൺവെൻഷനിൽ ധാരണയായിട്ടുണ്ട്. മെർക്കുറി നിയന്ത്രണത്തിൽ ലോകത്തെ ഏറ്റവും വലിയ ഉടമ്പടിയാണിത്.  

## അവലംബം

## അധിക വായനയ്ക്ക്
*Oiwa, Keibo. (2001). *Rowing the Eternal Sea: The Story of a Minamata Fisherman*. Rowman & Littlefield Publishers. ISBN 0-7425-0021-7
*Steingraber, Sandra. (2001). *Having Faith: An Ecologist Journey to Motherhood*. Perseus Publishing. ISBN 0-425-18999-6
**[http://www.icett.or.jp/lpca_jp.nsf Approaches to Water Pollution Control, Minamata City, Kumamoto Prefecture] *
*Allchin, Douglas. *[http://www.umn.edu/ships/ethics/minamata.htm The Poisoning of Minamata] *
* Saito, Hisashi. (2009). *Niigata Minamata Disease:  Methyl Mercury Poisoning in Niigata, Japan*.  Niigata Nippo.
* Walker, Brett. (2010) "Toxic Archipelago: A History of Industrial Disease in Japan." University of Washington Press. ISBN 0-295-98954-8
## പുറം കണ്ണികൾ

* ATSDR - ToxFAQs: Mercury  - Frequently asked questions about Mercury
* National Institute for Minamata Disease 
* Minamata Disease: The History and Measures - The Ministry of the Environment's summary of Minamata disease
* Soshisha  - The Supporting Center for Minamata Disease and the Minamata Disease Museum
* Aileen Archive  - Copyright holder of W. Eugene Smith's Minamata photos
* Photograph by W. Eugene Smith - Tomoko Uemura in Her Bath, 1972
* Minamata disease - Chapter from *Industrial Pollution in Japan* by Dr Jun Ui
* Toxic Archipelago: Industrial Pollution in Japan - A talk by Brett Walker, September 16, 2010 
* Minamata Timeline by Minamata City Council. 
* 2013-ലെ ലോക രാഷ്ട്രകൺവെൻഷന്റെ കരട് രൂപരേഖ (www.unep.org/hazardoussubstances) 

വർഗ്ഗം:വ്യാവസായിക ദുരന്തങ്ങൾ
വർഗ്ഗം:രോഗങ്ങൾ
താവോസ് പ്വേബ്ലോ

തെക്കുപടിഞ്ഞാറൻ അമേരിക്കൻ ഐക്യാനാടുകളിലെ ഒരു തദ്ദേശീയ അമേരിക്കൻ ഇന്ത്യൻ ജനവിഭാഗമാണ് പ്വേബ്ലോകൾ (pueblo). ഫെഡറൽ ഭരണകൂടം അംഗീകരിച്ച 21 പ്വേബ്ലൊ ജനവിഭാഗങ്ങളുണ്ട്. അവയിൽ ഒന്നാണ് **താവോസ് പ്വേബ്ലോ** (ഇംഗ്ലീഷ്:**Taos Pueblo**; സ്പാനിഷ്:**Pueblo de Taos**). ഈ തദ്ദേശീയ അമേരിക്കൻ ഇന്ത്യൻ ജനത താവോസ് ഭാഷയാണ് സംസാരിക്കുന്നത്. ഇവരുടെ അധിവാസകേന്ദ്രങ്ങളും പ്രശസ്തമാണ്. ഇവക്ക് ഏകദേശം 1000 വർഷത്തോളം പഴക്കമുണ്ട്. ന്യൂമെക്സിക്കോയിലെ ആധുനിക നഗരമായ താവോസ് നഗരത്തിനും 1.6 കിലോമീറ്റർ വടക്കാണ് ഇവരുടെ പ്രദേശം സ്ഥിതിചെയ്യുന്നത്. അമേരിക്കയിൽ തുടർച്ചയായി അധിവസിച്ചുപോരുന്ന ഏറ്റവും പഴയ ജനസമൂഹമായാണ് ഇവർ കണക്കാക്കപ്പെടുന്നത്.

എട്ട് വടക്കൻ പ്വേബ്ലോകൾ എന്നറിയപ്പെടുന്നവയിലെ തദ്ദേശീയ ജനവിഭാഗമാണ് താവോസിലെ പ്വേബ്ലോ. താവോസ് പ്വേബ്ലോകളുടെ ഏറ്റവും ശ്രദ്ധേയമായ വാസ്തുനിർമ്മിതിയാണ് അവരുടെ ബഹുനില ഭവനങ്ങൾ. ചുവപ്പും തവിട്ടും ചേർന്ന നിറത്തിൽ കാണപ്പെടുന്ന അഡോബ് എന്നയിനം കട്ടകളാണ് ഇതിന്റെ നിർമ്മാനത്തിന് ഉപയോഗിച്ചിരിക്കുന്നത്. ക്രി.വ 1000നും 1450നും ഇടയിൽ പണികഴിപ്പിച്ച നിർമ്മിതികളാണ് ഈ വീടുകൾ എന്ന് പറയപ്പെടുന്നു

## ഇതും കാണുക

* റെഡ്‌ ഇന്ത്യൻ ജനത

## അവലംബം

വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ
വർഗ്ഗം:അമേരിക്കൻ ഇന്ത്യൻ ജനത
തുറമാങ്ങ

നന്നായി മൂപ്പെത്തിയ മാങ്ങ പ്രത്യേക തരം മസാല ചേർത്ത് ഉണക്കി സൂക്ഷിക്കുന്ന ഒരു വിഭവമാണ് **തുറമാങ്ങ**. വളരെ രുചിയുള്ള ഈ വിഭവം മലബാർ പ്രദേശങ്ങളിലാണ് വ്യാപകമായി ഉപയോഗിക്കുന്നത്. തുറമാങ്ങ രണ്ടു തരം ആണ് ഉള്ളത്. ഒന്ന്    വയനാട് രീതിയിലും മറ്റുള്ളത് മലബാർ രീതിയും. ഇതിൽ ഏറ്റവും രുചികരമായത് വയനാട് രീതിയിലുള്ളതാണ്  ദീർഘകാലത്തെ ഉപയോഗത്തിനായി മാങ്ങ ഈ വിധം സംസ്കരിച്ച് സൂക്ഷിച്ച് വയ്ക്കാം. പുളിപ്പും ചവർപ്പും കൂടിയ ഒരു പ്രത്യേക രുചിയാണിതിന്. ഇത് എത്രക്കാലം സൂക്ഷിക്കുന്നുവോ അത്രയും രുചി കൂടുന്നു.

## ആവശ്യമുള്ളവ
*മാങ്ങ - കോമാങ്ങ ഏറ്റവും ഉചിതം
*മുളകുപൊടി
*മഞ്ഞൾപൊടി
*ഉണക്ക മുളക്
*ഉലുവ വറുത്തുപൊടിച്ചത് ( വെളിച്ചെണ്ണ ചൂടാക്കി അതിലിട്ടു മൂപ്പിച്ചോ അല്ലാതെയോ പോടിക്കാം )
*കടുക് വറുത്തുപൊടിച്ചത് ( ചൂടാക്കി കടുകിന്റെ ഉള്ളിലെ മഞ്ഞഭാഗം മാത്രം പൊടിച്ചത് )
*ജീരകം വറുത്തുപൊടിച്ചത്
*കുരുമുളകുപൊടി
*ഉപ്പ്

## തയ്യാറാക്കുന്ന വിധം
മാങ്ങ മുഴുവനോടെ വൃത്തിയായി കഴുകുക. അതിനുശേഷം മാങ്ങ മുങ്ങുന്ന തരത്തിൽ വെള്ളം തിളപ്പിച്ച് 15 മിനിറ്റ് വേവിക്കുക. വെള്ളം ഊറ്റി തണുത്തശേഷം അണ്ടിയോടെ നീളത്തിൽ നെറുകെ പിളർത്തി ഒരു ദിവസം നല്ല വെയിലത്തുവെക്കുക.  അതിനുശേഷം അൽപം മഞ്ഞൾപ്പൊടിയും നന്നായി ഉപ്പുംചേർത്ത് മൂന്നുദിവസം വീണ്ടും വെയിലത്തുവെക്കുക. വൈകീട്ട് പാത്രത്തിൽ എടുത്തുവെക്കണം. രാവിലെ ആകുമ്പോഴേക്കും മാങ്ങയിൽനിന്ന് നീരുവീഴും. ഈ നീര് മാങ്ങയിൽ പുരട്ടി ആറുദിവസം ഉണക്കുക. ഇതിൽ പൊടിച്ച ജീരകം, കടുക്, മുളകുപൊടി, ഉലുവ, കുരുമുളക് പൊടി പാകത്തിന് ഉപ്പും ചേർത്ത് മാങ്ങ പൊതിയുക. ഭരണിയുടെ അടപ്പിൽ വാഴയിലവെച്ച് മൂടിവെക്കുക. അറുപതു ദിവസം ഇങ്ങനെ സൂക്ഷിക്കണം.
### കുറ്റ്യാടി സ്റ്റൈൽ
ഒത്ത മൂപ്പുള്ള കോമാങ്ങ വെള്ളത്തിലിട്ട് തിളപ്പിക്കുക. മഞ്ഞ നിറമായാൽ പുറത്തെടുത്ത് നെടുകെ കീറുക - (അണ്ടിയോടെ). അണ്ടിയുടെ ഉള്ളിലുള്ള മുളയും മറ്റും കളയുക. ശേഷം മൂന്ന് ദിവസം വെയിലത്തിട്ട് ഉണക്കുക. (വെയിലു കുറഞ്ഞാൽ പൂത്തുപോകാൻ സാധ്യതയുണ്ട്. ശേഷം എടുത്ത് ഉപ്പും മഞ്ഞളും ചേർത്ത് ഭരണിയിൽ ഭദ്രമായി അടച്ചു വെക്കുക. അപ്പോൾ അതിലെ വെള്ളമൊക്കെ ഇറ്റി പാകമാകും. പിന്നെ കുറച്ച് ദിവസം കഴിഞ്ഞ് അതെടുത്ത് പെരും ജീരകം, കുരുമുളക് പൊടി, ചുകന്ന മുളക്പൊടി, ഉലുവ, കടുക്, ഉപ്പ് എന്നിവയുടെ മിശ്രിതം പുരട്ടി വീണ്ടും ഭരണിയിൽ വെക്കുക. അങ്ങനെ പത്തറുപത് ദിവസം കഴിഞ്ഞാൽ തുറമാങ്ങ തയ്യാർ.

## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:കേരളത്തിലെ ഭക്ഷ്യവിഭവങ്ങൾ
ചാത്തന്നൂർ മോഹൻ

മലയാളനാടക ഗാനരചയിതാവും കവിയും പത്രപ്രവർത്തകനുമായിരുന്നു **ചാത്തന്നൂർ മോഹൻ**. (2016 ജൂൺ 15)

## ജീവിതരേഖ
കൊല്ലം ജില്ലയിലെ ചാത്തന്നൂർ ജനിച്ചു.  പിതാവ് വിശ്വനാഥൻ.  മാതാവ് ഭാർഗ്ഗവി. ചാത്തന്നൂർ ഗവ: ഹൈസ്കൂൾ, പുനലൂർ എസ്.എൻ. കോളേജ്, കൊല്ലം ശ്രീനാരായണ കോളേജ്,കൊല്ലം കർമലറാണി ട്രെയിനിംഗ് കോളേജ് എന്നിവയിൽ വിദ്യാഭ്യാസം.  മലയാളത്തിൽ  ബിരുദാനന്തരബിരുദം, ബി.എഡ്., ജേർണലിസത്തിൽ ഡിപ്ലോമ എന്നിവ നേടിയിട്ടുണ്ട്. 1979 മുതൽ അഞ്ചുവർഷം മലയാളനാട് വാരികയിൽ സബ് എഡിറ്റർ ആയിരുന്നു.  1984-ൽ കേരള കൌമുദിയിൽ പത്രപ്രവർത്തകനായി ചേർന്നു. 26 വർഷത്തെ സേവനത്തിനുശേഷം  'കേരള കൗമുദി' ദിനപത്രത്തിൽ നിന്നും  സീനിയർ സബ് എഡിറ്റർ ആയി വിരമിച്ചു. അന്ത്യകാലത്ത് കൊല്ലത്ത് കടപ്പാക്കടയിൽ പത്രപ്രവർത്തകനഗറിലെ 'യദുകുല'ത്തിൽ താമസിക്കുകയായിരുന്നു.  

2000, 2001 വർഷങ്ങളിൽ മികച്ച നാടകഗാന രചയിതാവിനുള്ള സംസ്ഥാന അവാർഡ് ലഭിച്ചു.  കേരള സർവ്വകലാശാലാ യുവജനോത്സവങ്ങളിൽ മികച്ച ഗായകനുള്ള അവാർഡുകൾ നേടിയിട്ടുണ്ട്. 

ഭാര്യ:  ജയകുമാരി. മക്കൾ: പാർവ്വതി, മൈഥിലി, ഡോ: അനന്തുമോഹൻ.

2016 ജൂൺ 15-ന് കൊച്ചിയിലെ സ്വകാര്യ ആശുപത്രിയിൽ വെച്ച് അന്തരിച്ചു.

## സംഭാവനകൾ
*ശിവകാമി (കവിതകൾ)
*കടലിരമ്പുന്ന ശംഖ്‌ (കവിതകൾ)
*ഏകാന്ത പ്രണയത്തിൻറെ നൂറ് വർഷങ്ങൾ (കവിതകൾ)
*നക്ഷത്രക്കുന്നിലെ നാഗമാണിക്യം (ബാലസാഹിത്യം) 
* കെ.പി. അപ്പനെ കണ്ട് സംസാരിക്കുമ്പോൾ (അഭിമുഖം)
* കഥകളും കടന്ന് കാക്കനാടൻ (ലേഖനങ്ങൾ)
* 2011-ൽ അമ്മവാത്സ്യല്യം, ഉണ്ണിയാർച്ച, ഇന്ദ്രനീലം തുടങ്ങിയ നാടകങ്ങളിൽ ഗാനരചന.

## പുരസ്കാരങ്ങൾ
*പ്രൊഫഷണൽ നാടക ഗാന രചനക്കുള്ള പുരസ്കാരം (രണ്ടു തവണ;2000 ലും 2001 ലും)
*ആത്മായനങ്ങളുടെ ഖസാക്ക് പുരസ്കാരം 
*കടലിരമ്പുന്ന ശംഖ് എന്ന കവിതാസമാഹാരത്തിന് ഡോ: കെ. ദാമോദരൻ അവാർഡ്

## അവലംബം

വർഗ്ഗം:മലയാളനാടക ഗാനരചയിതാക്കൾ
വർഗ്ഗം:മികച്ച നാടകഗാനരചനയ്ക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:2016-ൽ മരിച്ചവർ
വർഗ്ഗം:ജൂൺ 15-ന് മരിച്ചവർ
പപ്പഹാനൗമൊകുവാകിയെ സാമുദ്രിക ദേശീയ സ്മാരകം

ഹവായി സംസ്ഥനാത്തിലെ ഒരു ദേശീയ സ്മാരകവും ലോകപൈതൃക കേന്ദ്രവുമാണ് **പപ്പഹാനൗമൊകുവാകിയെ  സാമുദ്രിക ദേശീയ സ്മാരകം** (ഇംഗ്ലീഷ്: **Papahānaumokuākea Marine National Monument**; :*പപ്പ-ഹാനൗ-മൊകു-വാക്യെ*) എന്ന് അറിയപ്പെടുന്ന ഭൂപ്രദേശം. 360,000 ചതുരശ്രകിലോ മീറ്റർ വിസ്തൃതിയുള്ള പ്രദേശമാണിത്. ചെറുതും വലുതുമായ നിരവധി ദ്വീപുകളും തുരുത്തുകളും സമുദ്രഭാഗവും ഈ സഞ്ചയത്തിൽ ഉൾപ്പെടുന്നു. സാംസ്കാരികവും പാരിസ്ഥിതികവുമായ പ്രത്യേകതകൾ കണക്കിലെടുത്താണ് ഈ പ്രദേശത്തിനെ ലോകപൈതൃകപട്ടികയിൽ ഉൾപ്പെടുത്തിയിരിക്കുന്നത്.

വടക്ക്പടിഞ്ഞാറൻ ഹാവായ് ദ്വീപ് സാമുദ്രിക ദേശീയ സ്മാരകം (Northwestern Hawaiian Islands Marine National Monument) എന്ന നാമത്തിൽ 2006 ജൂൺ 15ന് പ്രസിഡന്റ് ജോർജ്ജ് ഡബ്ല്യു. ബുഷ് ഈ പ്രദേശ്ത്തെ സംരക്ഷിത സ്മാരകഗണത്തിലെ അംഗമായി വിജ്ഞാപനം ചെയ്തിട്ടുണ്ടായിരുന്നു. 2007 ലാണ് പപ്പഹാനൗമൊകുവാകിയെ എന്ന പേര് സ്വീകരിച്ചത്. 2010 ബ്രസീലിയയിൽ വെച്ച് നടന്ന ലോകപൈതൃക സമ്മേളനത്തിൽ വെച്ച് പപ്പഹാനൗമൊകുവാകിയെക്ക് പൈതൃക പദവി നൽകാൻ യുനെസ്കോ തീരുമാനിക്കുകയായിരുന്നു. ഹവായിയൻ ദേവതകളായ പപ്പഹാനൗമൊകുവിന്റെയും തന്റെ പതി വാക്കിയയുടേയും പേരുകൾ സംയോജിപ്പിച്ചാണ് പപ്പഹാനൗമൊകുവാകിയെ എന്ന പേർ നൽകിയത്.

അമേരിക്കൻ വാണിജ്യ വിഭാഗം, ആഭ്യന്തരകാര്യ വിഭാഗം, ഹാവായ് ഗവ്ണ്മെന്റ് എന്നിവരുടെ സംയുക്ത സഹകരണത്തിലാണ് ഈ പ്രദേശത്തിന്റെ മേൽനോട്ടം നിർവഹിക്കുന്നത്.

7,000 സ്പീഷീസ് ജീവികൾ ഈ പ്രദേശത്ത് കാണപ്പെടുന്നു. ഇതിൽ കാൽഭാഗവും തദ്ദേശിയ ജനുസ്സുക്കളാണ്. വംശനാശഭീഷണി നേരിടുന്ന പലജീവികൾക്കും അഭയകേന്ദ്രമാണ് പപ്പഹാനൗമൊകുവാകിയെ. പച്ചക്കടലാമ, ഹവായിയൻ സന്യാസി സീൽ, ലേയ്സൻ താറാവ്(Laysan Duck), ലേയ്സൻ കുരുവി(Laysan Finch), നിഹോവ കുരുവി(Nihoa Finch), നിഹോവ മില്ലെർബേഡ് തുടങ്ങിയവ വംശനാശഭീഷണിയുള്ള ജീവികളാണ്.

## ചിത്രശാല


പ്രമാണം:Red Fish at Papahānaumokuākea.jpg|ഹവായിയൻ സ്ക്കിറൽ ഫിഷ്
പ്രമാണം:Maskedboobys.jpg|Masked boobies
പ്രമാണം:USS Macaw (ASR-11) wreck at Midway Atoll, 2005.jpg|സ്കൂബാ ഡൈവർ
പ്രമാണം:Sanc1472 - Flickr - NOAA Photo Library.jpg|പപ്പഹാനൗമൊകുവാകിയെയിലെ ഒരു പക്ഷിക്കൂട്ടം


## അവലംബം

## പുറത്തേക്കുള്ള കണ്ണികൾ

വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ
റെഡ്‌വുഡ് ദേശീയോദ്യാനം

അമേരിക്കൻ ഐക്യനാടുകളിലെ വടക്കൻ കാലിഫോർണിയാ തീരങ്ങളിലായി വ്യാപിച്ചിരിക്കുന്ന വനപ്രദേശമാണ് **റെഡ്‌വുഡ് ദേശീയ, സംസ്ഥാന ഉദ്യാനങ്ങൾ** (ഇംഗ്ലീഷ്: **Redwood National and State Parks**). 1968-ലാണ് ഇത് സ്ഥാപിതമായത്. RNSP എന്ന ചുരുക്കപേരിലും ഈ ദേശീയോദ്യാനം അറിയപ്പെടുന്നു. കാലിഫോർണിയയിലെ ഡെൽ നോർട്ടെ കടൽ തീരം, പ്രയറി ക്രീൿ റെഡ്‌വുഡ് സംസ്ഥാന ഉദ്യാനം, ജെദേദിയാ സ്മിത് റെഡ്‌വുഡ്  സംസ്ഥാന ഉദ്യാനം തുടങ്ങിയവ RNSPയുടെ ഭാഗമാണ്. 133,000 ഏക്കറോളമാണ് (540 km2) ഈ വനപ്രദേശങ്ങളുടെ ആകെ വിസ്തൃതി.

സെക്വോയ സെമ്പർ വിരൻസ് എന്ന ശാസ്ത്രീയ നാമമുള്ള കോസ്റ്റ് കോസ്റ്റ് റെഡ്‌വുഡിന്റെ ഒരു പ്രധാന സംരക്ഷണകേന്ദ്രം കൂടിയാണ് അമേരിക്കയിലെ ഈ ദേശീയോദ്യാനം. ലോകത്തിലെ ഏറ്റവും ഉയരമുള്ളതും വലുതുമായ വൃക്ഷങ്ങളാണ് ഇവ. റെഡ്‌വുഡ് മരങ്ങളെ കൂടതെ തദ്ദേശീയമായ സസ്യജന്തുജാലങ്ങളേയും ഇവിടെ സംരക്ഷിക്കപ്പെടുന്നു. 60 കിലോമീറ്റർ നീളമുള്ള കടൽത്തീരം, അരുവികളുടേയും നദികളുടേയും ഒരു വലിയ ശൃംഖല, prairie പുൽമേടുകൾ എന്നിവയും ഈ ഉദ്യാനത്തിന്റെ ഭാഗമാണ്. 

## കാലാവസ്ഥ

RNSP യിലെ കാലാവസ്ഥ ശാന്തസമുദ്രത്തെ ആശ്രയിച്ചിരിക്കുന്നു.  4 മുതൽ 15 °C വരെയാണ് കടത്തീര പ്രദേശങ്ങളിലെ അന്തരീക്ഷ ഊഷ്മാവ്. കടൽത്തീര പ്രദേശങ്ങളിൽ നിന്നും 1മുതൽ 3 കിലോമീറ്ററുകൾ മാറിയാണ് കോസ്റ്റൽ റെഡ് വുഡുകൾ കാണപ്പെടുന്നത്. ദേശീയോദ്യാനത്തിലെ കാലാവസ്ഥയും അന്തരീക്ഷസ്ഥിതിയും നിർണ്ണയിക്കുന്നതിൽ ഈ മഹാ വൃക്ഷങ്ങളും സുപ്രധാന പങ്കുവഹിക്കുന്നു. 64 മുതൽ 310 വരെയാണ് ഇവിടെ ലഭിക്കുന്ന വാർഷിക വർഷപാതം.

## ജൈവവൈവിധ്യം
### സസ്യജാലം

ഒരുകാലത്ത് ഈ റെഡ്‌വുഡ് വനങ്ങൾ 20 ലക്ഷം ഏക്കർ വിസ്തൃതിയിൽ വടക്കൻ കാലിഫോർണിയ കടൽത്തീരം വരെ വ്യാപിച്ചിരുന്നു എന്നാണ് പറയപ്പെടുന്നത്.

### ജന്തുജാലം

നിരവധി അപൂർവ്വ ജന്തുജനുസിക്കളെ ഈ ഉദ്യാനത്തിൽ സംരക്ഷിക്കുന്നു. പസഫിൿ കടൽതീരങ്ങൾ, പുൽമേടുകൾ, ജലാശയങ്ങൾ, ഘോരവനങ്ങൾ എന്നിങ്ങനെ വൈവിധ്യമാർന്ന ആവാസ വ്യവസ്ഥകൾ റെഡ് വുഡ് നാഷണൽ പാർക്കിലുണ്ട്. പസഫിൿ തീരങ്ങളിൽ അധിവസിക്കുന്ന വംശനാശഭീഷണിയുള്ള രണ്ട് ജീവികളാണ് ടൈഡ് വാട്ടർ ഗോബി എന്നയിനം മത്സ്യവും ബ്രൗൺ പെലിക്കണും. ജലാശയങ്ങളോട് ചേർന്ന പ്രദേശങ്ങളിൽ കൂടുക്കൂട്ടുന്ന വെള്ളത്തലയൻ കടൽപ്പരുന്തും ഈ പ്രദേശത്ത് കാണുന്ന ഒരു പ്രധാന ജീവിയാണ്.

40-ലധികം സസ്തനികളേയും ഇവിടെ കണ്ഡെത്തിയിട്ടുണ്ട്. അമേരിക്കൻ കരിങ്കരടി, ബീവർ, കയോട്ടി, എൽക്, ബോബ് ക്യാറ്റ് എന്ന കാട്ടുപൂച്ച, റിവർ ഓട്ടർ, പൂമ തുടങ്ങിയ ജീവികൾ അതില്പ്പെടും. കാലിഫോർണിയൻ കടൽസിംഹം, സ്റ്റെല്ലെർ കടൽ സിംഹം, ഹാർബർ സീലുകൾ തുടങ്ങിയവ സമുദ്രത്തീരത്തോടടുത്ത് കണ്ടുവരുന്ന സസ്തനികളാണ്. ഡൊൾഫിനുകളേയും പസഫിൿ ചാര തിമിംഗിലത്തെയും സമുദ്രത്തിൽ ഇടയ്ക്കിടെ കാണാറുണ്ട്

## അവലംബം

വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ
വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
ലാ ഫോർട്ടലേസ്സ

പ്യൂട്ടോറിക്കായിലെ ഗവർണറുടെ ഔദ്യോഗിക വസതിയും ഒരു ചരിത്ര സ്മാരകവുമാണ് **ലാ ഫോർട്ടലേസ്സ** (**La Fortaleza**). 1533നും 1540നും ഇടയിലുള്ള കാലയളവിലാണ് ഇതിന്റെ നിർമ്മാണപ്രവർത്തനങ്ങൾ നടക്കുന്നത്. സാൻ ഹ്വാൻ തുറമുഖത്തെ സംരക്ഷിക്കുന്നതിന് വേണ്ടിയുള്ള ഒരു പ്രതിരോധ നിർമിതിയായിരുന്നു ഇത്. പാലാസിയോ ഡെ സാൻറ്റ കാറ്റാലിന (Palacio De santa Catalina) എന്നും ഈ കോട്ട അറിയപ്പെടുന്നു.

ചാൾസ് അഞ്ചാമന്റെ നേതൃത്വത്തിലായിരുന്നു ഈ കോട്ടയുടെ നിർമ്മാണം. കരീബ് ഇന്ത്യൻസിൽനിന്നും അന്നത്തെ യൂറോപ്യൻ ശക്തികളിൽ നിന്നും സാൻ ഹ്വാൻ നഗരത്തെ സംരക്ഷിക്കുക എന്നതായിരുന്നു ഇതിന്റെ ലക്ഷ്യം. ഫോർട് സാൻ ഫിലിപ്പെ ഡെൽ മോറോ, ഫോർട് സാൻ കരിസ്റ്റോബാൽ തുടങ്ങിയ കോട്ടകളും ഈ കോട്ടയ്ക്ക് ശേഷം പണിതുയർത്തുകയുണ്ടായി. 

തുടക്കത്തിൽ ഒരു ചുറ്റുമതിലും അതിനുള്ളിലെ വിശാലമായ നടുമുറ്റവും ചേരുന്നതായിരുന്നു കോട്ടയുടെ ഘടന. ഹോമേജ് ടവർ എന്ന ഒരു ഗോപുരവും ഈ മതിൽക്കെട്ടിനകത്ത് ഉണ്ടായിരുന്നു. ആസ്ട്രൽ ടവർ എന്നൊരു ഗോപുരവും പിൽക്കാലത്ത് പണികഴിക്കുകയുണ്ടായി. ഇന്ന് കുറെയേറെ കെട്ടിടങ്ങൾ ഈ കോട്ടയുടെ ഭാഗമായ് ഉണ്ട്.

## അവലംബം

വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ
വർഗ്ഗം:പോർട്ടോ റിക്കോ
നാരായണൻകുട്ടി

ഒരു മലയാളചലച്ചിത്ര അഭിനേതാവാണ് **നാരായണൻകുട്ടി**. പ്രധാനമായും ഹാസ്യ കഥാപാത്രങ്ങളാണ് അദ്ദേഹം അവതരിപ്പിച്ചിട്ടുള്ളത്. കമൽ സംവിധാനം ചെയ്ത് 1991ൽ പുറത്തിറങ്ങിയ ഉള്ളടക്കം എന്ന ചിത്രത്തിലൂടെയാണ് അദ്ദേഹം മലയാളചലച്ചിത്ര രംഗത്ത് അരങ്ങേറ്റം കുറിച്ചത്. ഇതുവരെ നാല്പതിലേറെ ചിത്രങ്ങളിൽ അദ്ദേഹം അഭിനയിച്ചിട്ടുണ്ട്. സൂര്യ ടി.വി. 2013ൽ സംപ്രേഷണം ചെയ്ത മലയാളീ ഹൗസ് എന്ന റിയാലിറ്റി ഷോയിലെ മത്സരാർത്ഥിയായിരുന്നു അദ്ദേഹം. 5-ആം ആഴ്ചയിൽ അദ്ദേഹം ഈ മത്സരത്തിൽനിന്ന് പുറത്തായി.

## അഭിനയിച്ച ചലച്ചിത്രങ്ങൾ

യാഥാർത്ഥ്യം, റേഡിയോ, റെബേക്ക ഉതുപ്പ് കിഴക്കേമല

ഓർഡിനറി, കാശ്

മഹാരാജ ടാക്കീസ്, സീനിയേഴ്സ്, സ്നേഹാദരം, ഫിലിം സ്റ്റാർ, 

കടാക്ഷം, വലിയങ്ങാടി, രാമരാവണൻ, തസ്കര ലഹള, സർക്കാർ കോളനി, ബോംബെ മിഠായി, ഒരു സ്മോൾ ഫാമിലി

ലൗ ഇൻ സിംഗപൂർ, പരിഭവം, തത്ത്വമസി

ക്രേസി ഗോപാലൻ‌

മായാവി

ചിരട്ടക്കളിപ്പാട്ടങ്ങൾ, പോത്തൻ വാവ, ബഡാ ദോസ്ത്

ചിത്രകൂടം, ചതിക്കാത്ത ചന്തു

സി.ഐ.ഡി. മൂസ, വലത്തോട്ട് തിരിഞ്ഞാൽ നാലാമത്തെ വീട്

മഴത്തുള്ളിക്കിലുക്കം, കല്യാണരാമൻ, കൈയ്യെത്തും ദൂരത്ത് , ആല, ഈ ഭാർഗ്ഗവീ നിലയം, മായാമോഹിനി (ഡബ്ബ്)

കോരപ്പൻ ദ ഗ്രേറ്റ്

കുടമാറ്റം

മിമിക്സ് സൂപ്പർ 1000

മിമിക്സ് ആക്ഷൻ 500

മൂന്നാലോക പട്ടാളം, മാനത്തെ കൊട്ടാരം

ഉള്ളടക്കം

## അവലംബം

വർഗ്ഗം:മലയാളചലച്ചിത്രനടന്മാർ
കുലെയ്ൻ/ റാൻഗോ – സെന്റ്. ഇലയസ്/ ഗ്ലേഷ്യർ ബേ/ ടാട്ഷെൻഷീനി-ആൽസെക്

കാനഡ, അമേരിക്ക എന്നി രാജ്യങ്ങളുടെ അതിർത്തി പ്രദേശങ്ങളിലായ് വ്യാപിച്ച് കിടക്കുന്ന ഒരു അന്തർദേശീയ പാർക് സിസ്റ്റമാണ് **കുലെയ്ൻ/ റാൻഗോ- സെന്റ്. ഇലയസ്/ ഗ്ലേഷ്യർ ബേ/ ടാട്ഷെൻഷീനി ആൽസെക്** (ഇംഗ്ലീഷ്: **Kluane / Wrangell-St. Elias / Glacier Bay / Tatshenshini-Alsek**). കാനഡയുടെ ഭാഗമായ ബ്രിട്ടീഷ് കൊളംബിയയിലും അമേരിക്കൻ സംസ്ഥാനമായ അലാസ്കയിലുമാണ് ഇത് സ്ഥിതിചെയ്യുന്നത്. 1979ലാണ് ഈ പ്രദേശങ്ങളെ ലോകപൈതൃക പട്ടികയിൽ ഉൾപെടുത്തിയത്.   

നാല് ദേശീയ പ്രധാന്യമുള്ള ഉദ്യാനങ്ങൾ കൂടിചേരുന്നതാണ് ഈ സഞ്ചയം
* കുലെയ്ൻ ദേശീയോദ്യാനവും സംരക്ഷിത പ്രദേശവും (Canada)
* റാൻഗോ- സെന്റ്. ഇലയസ് ദേശീയോദ്യാനവും സംരക്ഷിത പ്രദേശവും (U.S.)
* ഗ്ലേഷ്യർ ബേ ദേശീയോദ്യാനവും സംരക്ഷിത പ്രദേശവും (U.S.)
* ടാട്ഷെൻഷീനി ആൽസെക് പ്രവിശ്യാ ഉദ്യാനം (provincial park, British Columbia, Canada)

## അവലംബം

വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ
വർഗ്ഗം:കാനഡയിലെ ലോകപൈതൃകകേന്ദ്രങ്ങൾ
പൂജ (ചലച്ചിത്രം)

ശിവചന്ദ്ര പ്രൊഡക്ഷൻസിനു വേണ്ടി വേനുവും ചന്ദ്രനും ചേർന്ന് പ്രകാശ് സ്റ്റുഡിയോയിൽ നിർമിച്ച മലയാളചലച്ചിത്രമാണ് **പൂജ**.  തിരുമേനി പിക്ചേഴ്സ് റിലീസ് വിതരണം നടത്തിയ ഈ ചിത്രം 1967 നവംബർ 10-ന് കേരളക്കരയിൽ പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*കൊട്ടാരക്കര ശ്രീധരൻ നായർ
*കവിയൂർ പൊന്നമ്മ
*വിജയ നിർമ്മല
*ഷീല
*ജി.കെ. പിള്ള
*ടി.എസ്. മുത്തയ്യ
*ടി.കെ. ബാലചന്ദ്രൻ
*ബഹദൂർ 
*സുകുമാരി
*ടി. പത്മിനി
*മോഹൻ തമ്പി
*പഞ്ചാബി
*ഡങ്കൻ
*അശോകൻ.

## പിന്നണിഗായകർ
*കെ.ജെ. യേശുദാസ്
*എസ്. ജാനകി
*പി. സുശീല
*പി. ലീല

## അണിയറപ്രവർത്തകർ
*നിർമാതാക്കൾ - വേണു, ചന്ദ്രൻ
*സംവിധാനം - പി. കർമചന്ദ്രൻ
*സംഗീത ‌- ജി. ദേവരാജൻ
*ഗാനരചന - പി. ഭാസ്കരൻ
*കഥ, തിരക്കഥ, സംഭാഷണം - പി. കർമചന്ദ്രൻ
*ചിത്രസംയോജനം - എൻ.എം. വിക്ടർ
*കലാസംവിധാനം - കെ. ബാലൻ
*ഛാഗ്രഹണം - ആർ.എൻ. പിള്ള
*നൃത്തസംവിധനം - ഇ. മാധവൻ
*വേഷവിധാനം - സി.വി. ശങ്കർ
*വസ്ത്രാലംങ്കാരം - ഹരി.

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡറ്റാ ബേസിൽ നിന്ന് പൂജ

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:പി ഭാസ്കരന്റെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:ഭാസ്കരൻ- ദേവരാജൻ ഗാനങ്ങൾ
വർഗ്ഗം:ആർ.എൻ. പിള്ള കാമറ ചലിപ്പിച്ച ചലച്ചിത്രങ്ങൾ
വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
കെ. രേഖ

മലയാള ചെറുകഥാകൃത്തുക്കളിലൊരാളാണ് കെ. രേഖ. മലയാള മനോരമയിൽ പത്ര പ്രവർത്തകയായിരുന്നു. ഇപ്പോൾ ബിഷപ്പ് മൂർ കോളജ്, മാവേലിക്കരയിൽ മലയാളം  അധ്യാപികയാണ്. കേരള സാഹിത്യ അക്കാദമിയുടെ ഗീതാ ഹിരണ്യൻ അവാർഡ് അടക്കം നിരവധി പുരസ്കാരങ്ങൾ ലഭിച്ചിട്ടുണ്ട്.

## ജീവിതരേഖ
1975 സെപ്തംബർ 30ന് തൃശ്ശൂർ ജില്ലയിലെ മുകുന്ദപുരം താലൂക്കിൽ ഇരിങ്ങാലക്കുടക്കടുത്ത് വെള്ളാനിയിൽ   അപ്പുക്കുട്ടൻ നായരുടെയും  വസുമതിയുടെയും മകളായി ജനിച്ചു.ഇരിങ്ങാലക്കുട ലിറ്റിൽ ഫ്ലവർ കോൺവെന്റ് സ്കൂളിലെ പ്രാഥമിക വിദ്യാഭ്യാസത്തിനു ശേഷം ശ്രീനാരായണ കോളേജ്, നാട്ടികയിൽ നിന്നും ഗണിതശാസ്ത്രത്തിൽ ബിരുദവും തൃശ്ശൂർ ശ്രീ കേരളവർമ്മ കോളേജ് നിന്നും മലയാള സാഹിത്യത്തിൽ ബിരുദാനന്തര ബിരുദവും കൊച്ചി കേരള പ്രസ് അക്കാദമിയിൽ നിന്നും ജേർണലിസത്തിൽ ഡിപ്ലോമയും നേടി.2000 ഫെബ്രുവരി 1 ന് മലയാള മനോരമയിൽ പത്രപ്രവർത്തകയായി ജോലിയിൽ പ്രവേശിച്ചു.2018 ജനുവരി മുതൽ ബിഷപ്പ് മൂർ കോളജ്, മാവേലിക്കര യിൽ അധ്യാപികയാണ്. ഭർത്താവ്  മോഹൻലാൽ മലയാള മനോരമയിൽ അസിസ്റ്റന്റ് എഡിറ്റർ ആണ് മക്കൾ- മാധവൻ ഗോവിന്ദൻ (വിദ്യാർത്ഥികൾ)

## കൃതികൾ
*അങ്കമാലിയിലെ മാങ്ങാക്കറിയും വില്ലുവണ്ടിയും മറ്റു കഥകളും (മാതൃഭൂമി ബുക്സ്)2021
*ജുറാസിക് പാർക്ക് (ഡി.സി. ബുക്സ്)2002
*സ്നേഹിതനേ സ്നേഹിതനേ (ഡി.സി. ബുക്സ്)2004
*ആരുടെയോ ഒരു സഖാവ് (കറൻ്റ് ബുക്സ് തൃശ്ശൂർ)
*കന്യകയും പുല്ലിംഗവും (റയിൻബോ,) 2006
*പ്രകാശ്‌ രാജും ഞാനും(ഡി.സി. ബുക്സ്)2007
*മാലിനി തിയറ്റേഴ്സ്(ഡി.സി. ബുക്സ്)2008
*നിന്നിൽ ചാരുന്ന നേരത്ത് മാതൃഭൂമി 2010
*‘രേഖയുടെ കഥകൾ’  (കറന്റ് ബൂക്സ് തൃശ്ശൂർ) 2012
*മാനാഞ്ചിറ (കറന്റ് ബുക്സ് തൃശ്ശൂർ)2016
*വില്ലുവണ്ടി (മാതൃഭൂമി 2020 ജനുവരി)
*ചെറുകഥ 
*മനുഷ്യാലയ ചന്ദ്രിക 
*

## പുരസ്കാരങ്ങൾ
* കേരള സാഹിത്യ അക്കാദമി പുരസ്കാരം (2018)
*കേരള സാഹിത്യ അക്കാദിയുടെ ഗീതാ ഹിരണ്യൻ അവാർഡ്(2007) - ആരുടെയോ ഒരു സഖാവ്
*അവനീബാല സാഹിത്യ പുരസ്കാരം -  (രേഖയുടെ കഥകൾ) 2013
*മാധ്യമം കെ.എ കൊടുങ്ങല്ലൂർ അവാർഡ്
* ടി.പി. കിഷോർ അവാർഡ്, 
*മാതൃഭൂമി വിഷുപ്പതിപ്പ് അവാർഡ് - മൃതിവൃത്തം 1994,
*ഗൃഹലക്ഷ്മി അവാർഡ്
* അങ്കണം എൻഡോവ്മെന്റ്, 
*കറന്റ് ബുക്സ് തോമസ്മുണ്ടശ്ശേരി അവാർഡ്,
* രാജലക്ഷ്മി അവാർഡ്, 
*മുതുകുളം പാർവ്വതിയമ്മ അവാർഡ്, 
*സ്റ്റേറ്റ് ബാങ്ക് ഓഫ് ട്രാവങ്കൂർ ബസ്റ്റ് ഹ്യൂമൻ ഇന്ററസ്റ്റ് സ്റ്റോറി അവാർഡ്
* പി കുഞ്ഞിരാമൻ നായർ ട്രസ്റ്റിന്റെ കളിയച്ചൻ പുരസ്കാരം,
*കേരള സോഷ്യൽ സർവീസ് സൊസൈറ്റി യുടെ മികച്ച പത്രപ്രവർത്തകക്കുള്ള അവാർഡ്. 
## അവലംബം


വർഗ്ഗം:മലയാള കഥാകൃത്തുക്കൾ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:ഇരിഞ്ഞാലക്കുട
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
ഐഹോളെ

ചാലൂക്യരാജാകന്മാരുടെ ആദ്യകാല തലസ്ഥാനമായിരുന്നു **ഐഹോളെ**.  കർണ്ണാടകസംസ്ഥാനത്തിലെ ബഗൽക്കോട്ട് ജില്ലയിലാണ് ഈ പുരാതനപട്ടണം.

ധാരാളം പുരാതനക്ഷേത്രസമുച്ചയങ്ങൾ ചിതറിക്കിടക്കുന്ന ഇവിടെ ജൈന- ബുദ്ധ-ഹൈന്ദവസംസ്കൃതികൾ സഹവസിച്ചിരുന്നുവെന്ന് പുരാവസ്തുഗവേഷകർ ചൂണ്ടിക്കാട്ടുന്നു. ഇവിടെ നടത്തിയ ഉത്ഖനനത്തിനിടയിൽ ചാലൂക്യർക്കുമുമ്പുള്ള ഇഷ്ടികക്കെട്ടിടങ്ങളും കണ്ടെത്തപ്പെട്ടിട്ടുണ്ട്. ചാലൂക്യരുടെ ഉദയകാലമായ സി.ഇ. ആറാം നൂറ്റാണ്ടിനുമുമ്പേ തന്നെ ഒരു ജനപഥമെന്ന നിലയിൽ  ഇവിടം വളർന്നുകഴിഞ്ഞിരുന്നു.

വർഗ്ഗം:പുരാതന ജനപദങ്ങൾ
വർഗ്ഗം:ഇന്ത്യാചരിത്രം
വർഗ്ഗം:ഇന്ത്യയിലെ മുൻകാല തലസ്ഥാനനഗരങ്ങൾ
വർഗ്ഗം:കർണാടകയിലെ വിനോദസഞ്ചാരകേന്ദ്രങ്ങൾ
ഹാരി പോട്ടർ (മലയാളം പരിഭാഷ)

ഹാരി പോട്ടർ എന്ന നോവൽ സമാഹാരത്തിൻറെ മലയാള പരിഭാഷ എഴുതിയിരിക്കുന്നത് Dr. രാധിക സി. നായർ ആണ്. Harry Potter and the Philosopher's Stone എന്ന ഇംഗ്ലീഷ് നോവലിന്റെ മലയാളം പേര് **ഹാരി പോട്ടറും രസായനക്കല്ലും** എന്നാണ്. 

## അവലംബം
സാൻ ഹ്വാൻ ദേശീയ ചരിത്ര പ്രദേശം

പ്യൂടോറിക്കോയിലെ സാൻ ഹ്വാൻ നഗരത്തിലെ പുരാതന നഗരഭാഗത്ത് സ്ഥിതിചെയ്യുന്ന ഒരു സംരക്ഷിത പ്രദേശമാണ് **സാൻ ഹ്വാൻ ദേശീയ ചരിത്ര പ്രദേശം** (ഇംഗ്ലീഷ്:**San Juan National Historic Site**) in the Old San Juan കോളനി ഭരണകാലത്തെ കോട്ടകൾ, പ്രതിരോധ മന്ദിരങ്ങൾ, നഗരമതിലുകൾ തുടങ്ങിയവയെല്ലാം ഇവിടെ അവശേഷിക്കുന്നുണ്ട്.

പ്രധാനമായും 4 ആകർഷണങ്ങളാണ് ഈ പ്രദേശത്തുള്ളത്.
* കാസിലോ സാൻ ഫിലിഫ് ഡെൽ മോറോ
* കാസിലോ ഡേ സാൻ ക്രിസ്റ്റോബർ
* എൽ കന്യൂലൊ
* പഴയ സാൻ ഹ്വാനിലെ നഗരമതിലുകൾ

## ഇതും കാണുക
* ലാ ഫോർട്ടലേസ്സ

## അവലംബം

* *The National Parks: Index 2001-2003*. Washington: U.S. Department of the Interior.

## പുറത്തേക്കുള്ള കണ്ണികൾ
:
* Official NPS website: San Juan National Historic Site
* pdf maps of the site
* ''The Forts of Old San Juan:Guardians of the Caribbean,'' a National Park Service Teaching with Historic Places (TwHP) lesson plan 

വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ
ജി.ആർ. ഇന്ദുഗോപൻ

ശ്രദ്ധേയനായ മലയാള നോവലിസ്റ്റും ചെറുകഥാകൃത്തും പത്ര പ്രവർത്തകനുമാണ് **ജി.ആർ. ഇന്ദുഗോപൻ** (ജനനം : 1974). 
 
## ജീവിതരേഖ
കൊല്ലത്തിനടുത്ത് ഇരവിപുരം മയ്യനാട് വാളത്തുംഗൽ എന്ന സ്ഥലത്ത് 1974 ഏപ്രിൽ 19-ന് ജനിച്ചു. അച്ഛൻ ടി. ഗോപിനാഥപിള്ള. അമ്മ സാധയമ്മ. കൊല്ലം എസ്.എൻ. കോളേജിൽ നിന്ന് ഇംഗ്ലീഷിൽ ബിരുദം നേടി.  മലയാള മനോരമയിൽ ചീഫ് സബ് എഡിറ്റർ ആയി ജോലി നോക്കുന്നു. *[[ഒറ്റക്കയ്യൻ]]*, *[[ചിതറിയവർ]]* എന്നീ ചിത്രങ്ങൾക്ക് തിരക്കഥ എഴുതി. *അപ്പ് & ഡൌൺ മുകളിൽ ഒരാളുണ്ട്* എന്ന സിനിമയുടെ സംഭാഷണമെഴുതി. *ഒറ്റക്കയ്യൻ* സംവിധാനവും നിർവ്വഹിച്ചു. പത്തോളം നോവലുകൾ രചിച്ചിട്ടുണ്ട്.

## കൃതികൾ
### ചെറുകഥാ സമാഹാരം
*ജീവിതം *ഛിൽ ഛിലേന്ന്  ചിലങ്ക കെട്ടി*
**രാത്രിയിൽ ഓട്ടോയിൽ ഒരു മനുഷ്യൻ*
**ഇരുട്ട് പത്രാധിപർ*
**അജയന്റെ അമ്മയെ കൊന്നതാര്*
*കൊല്ലപ്പാട്ടി ദയ
*അമ്മിണിപ്പിള്ള വെട്ടുകേസ്
*പടിഞ്ഞാറേക്കൊല്ലം ചോരക്കാലം  
*ട്വിങ്കിൾ റോസയും പന്ത്രണ്ട് കാമുകന്മാരും
*കഥകൾ
*പ്രേത വേട്ടക്കാരൻ
*ചെന്നായ
*പേപ്പർ റോക്കറ്റ് ( ബാലസാഹിത്യം)

### നോവലുകൾ/നോവലൈറ്റുകൾ
*സ്കാവഞ്ചർ
**മണൽജീവികൾ*
*ചീങ്കണ്ണിവേട്ടക്കാരന്റെ ആത്മകഥയും മുതലലായിനിയും
**കൊടിയടയാളം*
**[[ഐസ് -196°C]]* (2005)
**ഭൂമിശ്മശാനം*
*കാളി ഗണ്ഡകി
**വെള്ളിമൂങ്ങ*
**ബീജബാങ്കിലെ പെൺകുട്ടി* 
**ഒറ്റക്കാലുള്ള പ്രേതം*
*ഡിറ്റക്റ്റീവ് *പ്രഭാകരൻ* (അപസർപ്പകനോവൽ പരമ്പര) - *ഡച്ച്‌ ബംഗ്ലാവിലെ പ്രേതരഹസ്യം*, *രാത്രിയിൽ ഒരു സൈക്കിൾവാല*, *രക്തനിറമുള്ള ഓറഞ്ച്*
*വിലായത്ത് ബുദ്ധ
*നാലഞ്ചു ചെറുപ്പക്കാർ
* അമ്പിളിമോൾ തിരോധാനം
* ആ നേ)
* ആനോ

### ഓർമ്മക്കുറിപ്പുകൾ/ആത്മകഥ/ജീവചരിത്രം/യാത്ര
*വാട്ടർബോഡി
*തസ്കര‌ൻ മണിയ‌ൻപിളളയുടെ ആത്മകഥ
*കള്ളൻ ബാക്കി എഴുതുമ്പോൾ
*പന്തുകളിക്കാരൻ
*സ്പെസിബ- റഷ്യൻ യുവത്വത്തിനൊപ്പം

## പുരസ്കാരങ്ങൾ
*കേരള സാഹിത്യ അക്കാദമിയുടെ ഗീതാ ഹിരണ്യൻ എൻഡോവ്മെന്റ് (2012)
*കുങ്കുമം കഥ അവാർഡ്
*അബുദാബി ശക്തി അവാർഡ് (*കൊടിയടയാളം*)
*കുങ്കുമം നോവൽ അവാർഡ് (1997 - *ഭൂമിശ്മശാനം*)
*തീരബന്ധു അവാർഡ് (*മണൽജീവികൾ*)
*ആശാൻ പ്രൈസ് (*മുതലലായനി-100% മുതല*)
*മികച്ച നവാഗതസംവിധായകനുള്ള ജെസി ഫൌണ്ടേഷൻ പുരസ്കാരം (*ഒറ്റക്കയ്യൻ*)
*നൂറനാട് ഹനീഫ് നോവൽ പുരസ്കാരം 2018 (പടിഞ്ഞാറെ കൊല്ലം ചോരക്കാലം)
## ചിത്രശാല

GR Indugopan speaking at stillam 2025.jpg|കൊല്ലം പ്രസ് ക്ലബ്ബിന്റെ സ്റ്റില്ലം ഫോട്ടോ പ്രദർശനം സമാപന യോഗത്തിൽ 2025
Nooranad haneef award gr indugopan.jpg|നൂറനാട് ഹനീഫ് പുരസ്കാരം ജോർജ് ഓണക്കൂറിൽ നിന്നും സ്വീകരിക്കുന്നു
GR Indugopan at Book talk Kollam DC Books 2025 11.jpg| ഡിസി ബുക്ക്സിന്റെ ബുക്ക് ടോക്ക് പരിപാടിയിൽ
GR Indugopan at Book talk Kollam DC Books 2025 2.jpg|ഡിസി ബുക്ക്സിന്റെ ബുക്ക് ടോക്ക് പരിപാടിയിൽ
GR Indugopan at Book talk Kollam DC Books 2025 4.jpg|വായനക്കാർക്ക് പുസ്തകം ഒപ്പിട്ടു കൊടുക്കുന്നു
GR Indugopan at Book talk Kollam DC Books 2025 14.jpg| പുതിയ പുസ്തകം അമ്പിളിമോൾ തിരോധനം 


## അവലംബം


വർഗ്ഗം:മലയാള കഥാകൃത്തുക്കൾ
വർഗ്ഗം:മലയാളചലച്ചിത്രതിരക്കഥാകൃത്തുക്കൾ
വർഗ്ഗം:മലയാളസാഹിത്യകാരന്മാർ
വർഗ്ഗം:മലയാളം നോവലെഴുത്തുകാർ
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1974-ൽ ജനിച്ചവർ
ചാക്കോ സാംസ്കാരിക ദേശീയ ചരിത്ര പ്രദേശം

അമേരിക്കയിലെ ന്യൂ മെക്സിക്കോയിൽ സ്ഥിതിചെയ്യുന്ന ഒരു പുരാവസ്തു കേന്ദ്രമാണ് **ചാക്കോ സാംസ്കാരിക ദേശീയ ചരിത്ര പ്രദേശം**.(ഇംഗ്ലീഷ്: **Chaco Culture National Historical Park**). പുരാതന പ്വെബ്ലോ ജനതയുടെ ഒരു സാംസ്കാരിക കേന്ദ്രമായിരുന്നു ഈ പ്രദേശം. അമേരിക്കയിൽ ഒരു പ്രീ-കൊളംബിയൻ പുരാവ്സ്തു പ്രദേശമാണ് ഇത്.

AD 900 മുതൽ 1150 വരെയുള്ള കാലയളവിലാണ് ഇവിടെ പ്വേബ്ലോകൾ വസിച്ചിരുന്നത്. മണൽക്കല്ലും മരത്തടികളും ഉപയോഗിച്ച് അവർ പടുതുയർത്തിയ നിർമിതികൾ അക്കാലത്ത് അമേരിക്കയിലെ തന്നെ വലിയ മനുഷ്യനിർമിതികളായിരുന്നു

സാൻ ഹ്വാൻ സമതലത്തിലെ  കൊളറാഡോ പീഠഭൂമിക്കു മുകളിലാണ് ഈ സാംസ്കാരിക ഭൂമിക സ്ഥിതിചെയ്യുന്നത്. ഇതിന്റെ കിഴക്ക് സാൻ പെഡോ മലകളും, വടക്ക് സാൻ ഹ്വാൻ മലകളും, പടിഞ്ഞാറ് ചുസ്ക മലകളും അതിരിടുന്നു.  

## അവലംബം

വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ
ആണവശൈത്യം

[ലഘുചിത്രം|വലത്ത്‌|[ഹിരോഷിമ|ഹിരോഷിമയിൽ അണുബോംബ് സ്ഫോടനത്തിന്റെ ഫലമായി അന്തരീക്ഷത്തിലേക്ക് ഉയരുന്ന പുക]]
ഒരു പ്രദേശത്തുണ്ടായ ആണവസ്ഫോടനത്തിന്റെ ഭാഗമായി ഉണ്ടാകുന്ന ഒരു പ്രതിഭാസമാണ് **ആണവശൈത്യം**. ആണവസ്ഫോടനം മൂലം ഉണ്ടാകുന്ന ദശലക്ഷക്കണത്തിന് ടൺ പൊടിപടലങ്ങളും, പുകയും, അവശിഷ്ടങ്ങളും അന്തരീക്ഷത്തിലേക്ക് ഉയരുകയും. അത് സൂര്യപ്രകാശത്തെ ഭൂമിയിലേക്ക് എത്തുന്നതിൽനിന്ന് തടയുകയും ചെയ്യും. അത് മൂലം ദിവസങ്ങളോളമോ, മാസങ്ങളോളമോ പ്രസ്തുത പ്രദേശത്ത് രാത്രിയുടെ പ്രതീതിയും, അന്തരീക്ഷ താപനിലയുടെ വൻ താഴ്ചയും ഉണ്ടാകാം. ഈ പ്രതിഭാസത്തെയാണ് ആണവശൈത്യം എന്ന് പറയുന്നത്. ഇങ്ങനെ അന്തരീക്ഷ താപനില 1 ഡിഗ്രി സെൽഷ്യസ് വരെയായി കുറയാൻ സാധ്യതയുണ്ട്. 
## അവലംബം

വർഗ്ഗം:അണുശക്തി
ഭൂസമാന ഗ്രഹങ്ങൾ

ഭൂസമാനഗ്രഹങ്ങൾ അഥവാ ശിലാഗ്രഹങ്ങൾ എന്നറിയപ്പെടുന്ന ആന്തരസൗരയൂഥ ഗ്രഹങ്ങളിൽ പ്രധാനമായും അടങ്ങിയിരിക്കുന്നത് സിലിക്കേറ്റ് ശിലകളോ ലോഹങ്ങളോ ആയിരിക്കും. ഭൂസമാനഗ്രഹങ്ങളുടെ പ്രതലം കട്ടിയുള്ളതായിരിക്കും. വാതകഭീമന്മാരിൽ പ്രധാനമായും അടങ്ങിയിരിക്കുന്നത് ഹൈഡ്രജൻ, ഹീലിയം, ജലം എന്നിവയായിരിക്കും.

ആകാശഗംഗയിൽ മാത്രം 1700കോടിയിലധികം ഭൂസമാനഗ്രഹങ്ങളുണ്ടായിരിക്കുമെന്നാണ് ഇപ്പോൾ കണക്കാക്കിയിരിക്കുന്നത്.

## ഘടന
ഭൂസമാനഗ്രഹങ്ങൾക്കെല്ലാം തന്നെ സമാനമായ ഘടനയാണുണ്ടായിരിക്കുക. അകക്കാമ്പിൽ പ്രധാനമായും ഇരുമ്പ് അടങ്ങിയിരിക്കും. ഇതിനു പുറംഭാഗത്ത് സിലിക്കേറ്റ് കൂടുതൽ അടങ്ങിയിട്ടുള്ള മാന്റിൽ. ചന്ദ്രനും ഈ സ്വഭാവങ്ങളൊക്കെയുണ്ട്. പക്ഷെ ഇതിന്റെ അകക്കാമ്പ് വളരെ ചെറുതായതുകൊണ്ട് ഈ ഗണത്തിൽ പെടുത്താറില്ല. പർവ്വതങ്ങളും ഗർത്തങ്ങളും കുഴികളും ധാരാളമായി കാണും. ഭൂകമ്പങ്ങളും അഗ്നിപർവ്വതങ്ങളും ഇവയുടെ പൊതുസ്വഭാവമാണ്. അഗ്നിപർവ്വതങ്ങളുടെയും വാൽനക്ഷത്രങ്ങൾ വന്നു പതിച്ചതിന്റെയും ഫലമായി രൂപപ്പെടുന്ന ദ്വിതീയാന്തരീക്ഷം ഭൂസമാനഗ്രഹങ്ങളുടെ പ്രത്യേകതയാണ്. വാതകഭീമന്മാരിൽ സൗരനെബുലയിൽ നിന്നു രൂപം കൊണ്ടതും അതേ ഘടന നിലനിർത്തുന്നതുമായ അന്തരീക്ഷമാണ് ഉണ്ടായിരിക്കുക.

## അവലംബം

വർഗ്ഗം:സൗരയൂഥത്തിലെ ഗ്രഹങ്ങൾ
കെ. മോഹൻദാസ്

ലിംക ബുക്ക് ഓഫ് റിക്കോഡ്സിൽ ഇടം നേടിയ മലയാളിയാണ് **കെ. മോഹൻദാസ്**. 2011ൽ ഹോബി-16 എന്ന ഇനം പായക്കപ്പലിൽ 29 ദിവസത്തിനുള്ളിൽ ചെന്നൈയിൽനിന്ന് ഒഡിഷയിലേക്ക് 1,500 കിലോമീറ്റർ സഞ്ചരിച്ചാണ്  ലോകറെക്കോഡ് നേടിയത്.

## ജീവിതരേഖ

പാലക്കാട് ജില്ലയിലെ പുലാപ്പറ്റ കോണിക്കഴി കിഴക്കേച്ചോലവീട്ടിൽ കൃഷ്ണൻകുട്ടിയുടെയും പാർവതിയുടേയും മകനായി ജനിച്ചു. 2007 മുതൽ പായക്കപ്പലോട്ടത്തിൽ മികവ് പുലർത്തിയിരുന്നു. 2009 മുതൽ ഹൈദരാബാദ് ആർട്ടിലറി സെന്ററിൽ ഉദ്യോഗസ്ഥനായിരുന്നു. 

2013 സെപ്റ്റംബർ മാസം നടക്കേണ്ട വിശാഖപട്ടണത്തുനിന്ന് ഗോവയിലേക്കുള്ള 3,500 കിലോമീറ്റർ പായക്കപ്പൽ യാത്രയ്ക്ക് ഹൈദരാബാദിലെ ഹുസൈൻ സാഗർ തടാകത്തിൽ പരിശീലനം നടത്തുന്നതിനിടെ ആ വർഷം ഓഗസ്റ്റ് 2-ന് മോഹൻദാസ് സഞ്ചരിച്ചിരുന്ന പായക്കപ്പൽ കാറ്റിൽ നിയന്ത്രണംവിട്ട് മറിയുകയും ബോട്ടിന്റെ പായ ബന്ധിക്കുന്ന ഇരുമ്പുദണ്ഡ് തലയ്ക്കടിച്ച് അദ്ദേഹം തടാകത്തിൽ മുങ്ങുകയും ചെയ്തു. ഗുരുതരമായ പരുക്കുകളോടെ സെക്കന്തരാബാദിലുള്ള ആശുപത്രിയിൽ പ്രവേശിപ്പിച്ചെങ്കിലും ഓഗസ്റ്റ് 6-ന് ഉച്ചയ്ക്ക് അദ്ദേഹം മരണമടഞ്ഞു. മൃതദേഹം നാട്ടിലെത്തിച്ച് പൂർണ ഔദ്യോഗിക ബഹുമതികളോടെ സംസ്കരിച്ചു.

## അവലംബം

വർഗ്ഗം:1990-ൽ ജനിച്ചവർ
വർഗ്ഗം:മാർച്ച് 11-ന് ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ഓഗസ്റ്റ് 6-ന് മരിച്ചവർ
വർഗ്ഗം:സാഹസികയാത്രക്കാർ
വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:ലിംക ബുക്ക് ഓഫ് റെക്കോർഡ്സിൽ സ്ഥാനം ലഭിച്ച മലയാളികൾ
വിപിൻ മോഹൻ

ഒരു ഇന്ത്യൻ ഛായാഗ്രാഹകനും സംവിധായകനുമാണ് **വിപിൻ മോഹൻ**. സ്വതന്ത്രഛായാഗ്രഹണം ആരംഭിച്ചത് കന്നഡ ചലച്ചിത്രങ്ങളിലൂടെയായിരുന്നു. *സന്നാഹം* എന്ന ചിത്രത്തിലൂടെ മലയാളത്തിൽ അരങ്ങേറി. *അപർണ്ണ* എന്ന ചിത്രത്തിലൂടെ മികച്ച ബ്ലാക്ക് ആൻഡ് വൈറ്റ് ഛായാഗ്രഹണത്തിനുള്ള 1981-ലെ സംസ്ഥാന അവാർഡ് നേടി.  മലയാളത്തിൽ നൂറില്പരം ചിത്രങ്ങൾക്കായി ക്യാമറ ചലിപ്പിച്ചു. നാടോടിക്കാറ്റ് (1987),  കാക്കോത്തിക്കാവിലെ അപ്പൂപ്പൻതാടികൾ (1988), വരവേൽപ്പ് (1989), തലയണമന്ത്രം(1990), സന്ദേശം(1991) തുടങ്ങിയവ ശ്രദ്ധിക്കപ്പെട്ട ചിത്രങ്ങളാണ്. പട്ടണത്തിൽ സുന്ദരൻ എന്ന ചിത്രത്തിലൂടെ സംവിധായകനായി.

*നീലക്കുയിൽ*(1954) എന്ന ചിത്രത്തിൽ ബാലതാരമായി അഭിനയിച്ചിരുന്നു. 2010-ൽ പുറത്തിറങ്ങിയ *ബെസ്റ്റ് ആക്റ്റർ* എന്ന ചിത്രത്തിൽ അതിഥിവേഷത്തിൽ ഒരു റിയാലിറ്റി ഷോയുടെ വിധികർത്താവായി അഭിനയിച്ചു.

1990-ൽ പുറത്തിറങ്ങിയ കനകച്ചിലങ്ക (1990 ചലച്ചിത്രം) എന്ന ചിത്രത്തിൽ സംഗീതസംവിധാനം നിർവഹിച്ചു.

## കുടുംബം
വിപിൻ മോഹൻ ഇപ്പോൾ തിരുവനന്തപുരത്ത് കവടിയാറിൽ താമസിക്കുന്നു. *ഞാറ്റടി* (1979) എന്ന ചിത്രത്തിൽ നായികയായി അഭിനയിച്ച ഗിരിജയാണ് ഭാര്യ. മകൾ മഞ്ജിമയ്ക്ക് 'മധുരനൊമ്പരക്കാറ്റ്' എന്ന ചിത്രത്തിലെ അഭിനയത്തിന് ബാലതാരത്തിനുള്ള സംസ്ഥാന അവാർഡ്  ലഭിച്ചു. മകൻ വിവേക്. മരുമകൾ നീരജ.

## ഛായാഗ്രഹണം നിർവഹിച്ച ചിത്രങ്ങൾ
*പട്ടണ പ്രവേശം 
*നാടോടിക്കാറ്റ്
*കാക്കൊത്തിക്കാവിലെ അപ്പൂപ്പൻ താടികൾ
*വരവേൽപ്പ്
*സന്ദേശം

## സംവിധാനം നിർവഹിച്ച ചിത്രങ്ങൾ
* പട്ടണത്തിൽ സുന്ദരൻ (2003)*പട്ടണത്തിൽ സുന്ദരൻ

## അവലംബം

## പുറത്തേക്കുള്ള കണ്ണികൾ

* 

വർഗ്ഗം:മലയാളചലച്ചിത്രസംവിധായകർ
വർഗ്ഗം:മലയാളചലച്ചിത്രഛായാഗ്രാഹകർ
ബസവകല്യാൺ

കർണ്ണാടകസംസ്ഥാനത്തിന്റെ വടക്കേ അറ്റത്തുള്ള ബീഡാർ ജില്ലയിലെ ഒരു പട്ടണമാണ്  **ബാസവകല്യാൺ**.

സി.ഇ. പതിനൊന്ന്- പന്ത്രണ്ട് നൂറ്റാണ്ടുകളിലെ പടിഞ്ഞാറൻ ചാലൂക്യരാജാക്കന്മാരുടെ തലസ്ഥാനമായിരുന്നു ഇത്. അക്കാലത്ത് ഇത് കല്യാണി എന്നാണ് അറിയപ്പെട്ടിരുന്നത്. ഡെക്കാനിലെ ആദ്യകാല ജനവാസകേന്ദ്രങ്ങളിലൊന്നാണ് ഇത്.

പിൽക്കാലത്ത് ഈ പ്രദേശം കാലചുരി രാജാക്കന്മാർ, ദേവഗിരിയിലെ യാദവന്മാർ, ഭാമനി സുൽത്താന്മാർ, ബീജപ്പൂർ സുൽത്താന്മാർ, മുകിലർ, ഹൈദരബദ് നൈസാം തുടങ്ങിയവരുടെ ഭരണത്തിൽ വരികയുണ്ടായി.

സോമേശ്വരൻ ഒന്നാമൻ,രണ്ടാമൻ, മൂന്നാമൻ എന്നിവരും വിക്രമാദിത്യൻ നാലാമനും, ജഗദേകമല്ലൻ മൂന്നാമനും, തൈലപൻ മൂന്നാമനും ആയിരുന്നു പടിഞ്ഞാറൻ ചാലൂക്യരിലെ പ്രശസ്തർ.  കുക്നൂരിലെ കല്ലേസ്വര- നവലിംഗ ക്ഷേത്രങ്ങളും ഗഡഗിനടുത്തുള്ള ലാക്കുണ്ഡിയിലെ ജൈനക്ഷേത്രവും ഇവരുടെ കാലത്ത് നിർമ്മിക്കപ്പെട്ടതാണ്. കല്യാണിചാലൂക്യരുടെ നിർമ്മിതികളായി ഏതാണ്ട് നൂറോളം ക്ഷേത്രങ്ങൾ ഡെക്കാൻ പീഠഭൂമിയുടെ വടക്കൻ പ്രദേശങ്ങളിൽ ചിതറിക്കിടപ്പുണ്ട്.

ചാലൂക്യർക്കു പുറകേ ഇവിടെ അധികാരത്തിലെത്തിയ കാലചുരി രാജാക്കന്മാരിൽ പ്രമുഖൻ ബിജ്ജലരാജാവായിരുന്നു.  അദ്ദേഹത്തിന്റെ മന്ത്രിയായിരുന്നു ബാസവേശ്വരൻ.  പന്ത്രണ്ടാം നൂറ്റാണ്ടിൽ ഇദ്ദേഹം തൊട്ടുകൂടായ്മക്കെതിരായി ഒരു വലിയ പ്രസ്ഥാനം നയിക്കുകയുണ്ടായി.  അതിന്റെ ഒർമ്മക്കായി സ്വാതന്ത്ര്യാനന്തരം ഈ പട്ടണത്തെ ബാസവകല്യാൺ എന്ന് പുനർനാമകരണം ചെയ്തു.

## അവലംബം
വർഗ്ഗം:കർണ്ണാടകത്തിലെ പട്ടണങ്ങൾ
കമ്മ്യൂണിസ്റ്റ് ലീഗ്

**കമ്മ്യൂണിസ്റ്റ് ലീഗ് ***(<sup>ആംഗലേയം : </sup>Communist League, <sup>German:</sup>Bund der Communisten)* എന്നത് 1847 ജൂണിൽ ഇംഗ്ലണ്ടിന്റെ തലസ്ഥാനമായ ലണ്ടനിൽ രൂപീകരിക്കപ്പെട്ട അന്തർദേശീയ രാഷ്ട്രീയ പാർട്ടിയാണ്. ഇതിനെയാണ് മാർക്സിസ്റ്റ് പ്രസ്ഥാനങ്ങളുടെ ആദ്യ രൂപമായി കണക്കാക്കപ്പെടുന്നത്. കമ്മ്യൂണിസ്റ്റ് ലീഗ്ഗിന് വേണ്ടിയാണ് മാർക്സും ഏംഗൽസും കമ്മ്യൂണിസ്റ്റ് മാനിഫെസ്റ്റോ എഴുതുന്നത്.

വർഗ്ഗം:മാർക്സിസം
ഷാ അബ്ദുൽ അസീസ്

പത്തൊമ്പതാം നൂറ്റാണ്ടിന്റെ തുടക്കത്തിൽ ദില്ലിയിൽ ജീവിച്ചിരുന്ന നക്ഷബന്ധി സൂഫി സരണിയിൽ പെട്ട ഒരു ഇസ്ലാമികപണ്ഡിതനായിരുന്നു **ഷാ അബ്ദുൽ അസീസ്** (ജീവിതകാലം: 1745- 1823) (). തന്റെ പിതാവായിരുന്ന ഷാ വാലിയുള്ള ഖാന്റെ പാത പിന്തുടർന്ന ഇദ്ദേഹം മുഗൾ ദില്ലിയിലെ ഉപരിവർഗ്ഗം പിന്തുടർന്നിരുന്ന സാമ്പ്രദായിക ഇസ്ലാമികമാർഗ്ഗത്തെ എതിർക്കുകയും മൗലിക ഇസ്ലാമികചര്യക്കുവേണ്ടി വാദിക്കുകയും ചെയ്തു.

ഇസ്ലാം മതവിശ്വാസികളല്ലാത്തവരോടും പ്രത്യേകിച്ച് അന്ന് ദില്ലിയിൽ വാസമുറപ്പിച്ചിരുന്ന ബ്രിട്ടീഷുകാരോടും ഒത്തൊരുമിച്ചു പോകാൻ അബ്ദുൽ അസീസ് ആഹ്വാനം ചെയ്തിരുന്നു. ഇംഗ്ലീഷുകാർ മനുഷ്യക്കുരങ്ങിന്റെയും ശ്രീലങ്കൻ സ്ത്രീകളുടെയും അല്ലെങ്കിൽ പന്നികളുടെയും സന്തതികളാണെന്ന ഒരു വിശ്വസം ഡെൽഹിക്കാർക്കിടയിലുണ്ടായിരുന്നു. ഖുറാനിലും ഹദീസുകളിലുമുള്ള വിവരങ്ങളനുസരിച്ച്  ഈ വിശ്വാസം ശരിയല്ലെന്ന് കാണിച്ചുകൊണ്ട് ഷാ അബ്ദുൽ അസീസ്(റ) ഒരു ഫത്വ പുറപ്പെടുവിക്കുക വരെ ചെയ്തിരുന്നു. മദ്യവും പന്നിയും വിളമ്പുന്നില്ലെങ്കിൽ അവരോടൊപ്പം ഭക്ഷണം പങ്കുവച്ചു കഴിക്കുന്നതിലും തെറ്റില്ലെന്നും അദ്ദേഹം പറഞ്ഞിരുന്നു. ഇംഗ്ലീഷുകാർക്കു കീഴിൽ ജോലി ചെയ്യുന്നതിലും യാതൊരു തെറ്റുമില്ലെന്ന് അദ്ദേഹം സമർത്ഥിച്ചു. ബ്രിട്ടീഷ് റെസിഡന്റിന്റെ അസിസ്റ്റന്റും പിൽക്കാല റെസിഡന്റുമായിരുന്ന വില്യം ഫ്രേസറുമായി നല്ല ചങ്ങാത്തവും പുലർത്തിയിരുന്നു.

തന്റെ പിതാവടക്കമുള്ള നക്ഷ്ബന്ദിയ വിഭാഗക്കാർ സംഗീതത്തോട് എതിർപ്പ് പുലർത്തിയിരുന്നെങ്കിലും ഷാ അബ്ദുൽ അസീസ് സംഗീതത്തോട് ആഭിമുഖ്യം പുലർത്തിയിരുന്നു എന്ന പ്രത്യേകതയുണ്ട്.

മുഗൾ പ്രഭുക്കൻമാർ ചിശ്ത്തിയ  മാർഗ്ഗം പിന്തുടർന്നപ്പോൾ മദ്ധ്യവർഗ്ഗക്കാരായ പഞ്ചാബി കച്ചവടക്കാരായിരുന്നു ഷാ അബ്ദുൽ അസീസിന്റെ പിന്നണിയിലുണ്ടായിരുന്നത്. കച്ചവടവുമായി ബന്ധപ്പെട്ട നിരവധി ഫത്വകൾ ഷാ അബ്ദുൽ അസീസ് പുറത്തിറക്കിയിരുന്നതിനാൽ ഈ സമൂഹത്തിന് അദ്ദേഹവുമായുള്ള ബന്ധം ദൃഢമായിരുന്നു. ഡെൽഹിയിലെ മൗലികവാദത്തിലൂന്നിയ നിരവധി മദ്രസകൾ ഇവരുടെ ധനസഹായം കൊണ്ട് പ്രവർത്തിച്ചിരുന്നു.  എല്ലാ അനിസ്ലാമികഘടകങ്ങളെയും പിഴുതുമാറ്റി ഒരു ഇസ്ലാമികസമൂഹം സൃഷ്ടിക്കണമെന്ന് ഈ മദ്രസകൾ പഠിപ്പിച്ചിരുന്നു.

## അവലംബം

## ഗ്രന്ഥങ്ങൾ
* 

വർഗ്ഗം:ഇസ്ലാമികപണ്ഡിതർ
വർഗ്ഗം:സൂഫികൾ
പോസ്റ്റ് മാൻ (ചലച്ചിത്രം)

തോമസ് പിക്ചേസിന്റെ ബാനറിൽ പി.എ. തോമസ് നിർമിച്ച മലയാളചലച്ചിത്രമാണ് **പോസ്റ്റ് മാൻ**. തിരുമേനി പിക്ചേഴ്സ് വിതരണം നടത്തിയ ഈ ചിത്രം 1967 ഏപ്രിൽ 28-ന് കേരളക്കരയിൽ പ്രദർശനം തുടങ്ങി.

## അഭിനേതാക്കൾ
*സത്യൻ
*കവിയൂർ പൊന്നമ്മ
*തിക്കുറിശ്ശി സുകുമാരൻ നായർ
*കെ.പി. ഉമ്മർ
*സുകുമാരി
*അടൂർ ഭാസി
*ടി.ആർ. ഓമന
*മണവാളൻ ജോസഫ്
*ശാന്തി
*ഹരി
*കമലാദേവി
*സി.ആർ. ലക്ഷ്മി
*ഒ. രാംദാസ്
*പാർവ്വതി
*മാസ്റ്റർ ജോജി
*ഷാജി
*ബേബി ശാന്ത.

## പിന്നണിഗായകർ
*കെ.ജെ. യേശുദാസ്
*പി. ജയചന്ദ്രൻ
*പി. ലീല
*ബി. വസന്ത
*സീറോ ബാബു
*സവിത്രി
*ജയകുമാർ
*വി. കസ്തൂരി.

## അണിയറപ്രവർത്തകർ
*നിർമ്മാണം, സംവിധനം - പി.എ. തോമസ്
*ഗാനരചന - വയലാർ രാമവർമ്മ
*സംഗീതം - ബി.എ. ചിദംബരനാഥ്
*കഥ, തിരക്കഥ ‌- പി.എ. തോമസ്
*സംഭാഷണം - ജഗതി എൻ.കെ. ആചാരി
*ചിത്രസംയോജനം - സിലോൺ മണി
*ഛായാഗ്രഹണം - പി.ബി. മണിയം
*നൃത്തസംവിധാനം - ഇ. മാധവൻ.

## ഗാനങ്ങൾ
*സംഗീതം - ബി.എ. ചിദംബരനാഥ്
*ഗാനരചന - വയലാർ രാമവർമ്മ

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാ ബേസിൽ നിന്ന് പോസ്റ്റ് മാൻ

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി.എ. തോമസ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
ലെഗ് ബിഫോർ വിക്കറ്റ്

ലഘുചിത്രം|വലത്ത്‌|ഒരു ബാറ്റ്സ്മാൻ ലെഗ് ബിഫോർ വിക്കറ്റ് ആകുന്നതിന്റെ രേഖാചിത്രം, 1904ലേത്
ക്രിക്കറ്റ് കളിയിൽ ബാറ്റ്സ്മാൻ പുറത്താകുന്ന രീതികളിൽ ഒന്നാണ് **ലെഗ് ബിഫോർ വിക്കറ്റ്** അഥവാ **എൽ.ബി.ഡബ്ലു**. ക്രിക്കറ്റ് നിയമങ്ങളിലെ 36-ആം നിയമമാണ് എൽ.ബി.ഡബ്ലുവിനെ സംബന്ധിക്കുന്നത്. ബോളർ എറിയുന്ന പന്ത് ബാറ്റ്സ്മാന്റെ ബാറ്റിൽ സ്പർശിക്കുന്നതിനു പകരം സ്റ്റമ്പിനു മുന്നിൽ നിലയുറപ്പിച്ചിരിക്കുന്ന കാലിലോ, ശരീരഭാഗങ്ങളിലോ പതിക്കുമ്പോഴാണ് എൽബിഡബ്ല്യു എന്നറിയപ്പെടുന്ന ഈ പുറത്താക്കൽ രീതിക്കു സാധ്യത തെളിയുന്നത്. ഇത്തരം സന്ദർഭങ്ങളിൽ എതിർടീമിലെ കളിക്കാർ ബാറ്റ്സ്മാന്റെ പുറത്താകലിനായി അപ്പീൽ ചെയ്യുകയും, അമ്പയർ ചില നിയമങ്ങൾക്കും, തന്റെ യുക്തിക്കും അനുസൃതമായി ബാറ്റ്സ്മാൻ ഔട്ട് ആണെന്നോ, നോട്ടൗട്ട് ആണെന്നോ വിധിക്കുകയും ചെയ്യുന്നു. ബാറ്റ്സ്മാന്റെ പാഡിലോ, ശരീരത്തിലോ തട്ടിയില്ലായിരുന്നെങ്കിൽ അതു നേരെ വിക്കറ്റിൽ പതിക്കുമായിരുന്നോ എന്നു നിർവചിച്ചാണ് അമ്പയർ പുറത്താക്കൽ തീരുമാനമാനമെടുക്കുന്നത്. ഇതിനാൽതന്നെ ക്രിക്കറ്റിലെ ഏറ്റവും സങ്കീർണ്ണമായ തീരുമാനങ്ങളിലൊന്നാണ് ലെഗ് ബിഫോർ വിക്കറ്റ്. ഇത്തരം പുറത്താക്കലുകളുടെ അവകാശം ബോളർക്കാണ് ലഭിക്കുന്നത്. ഏറ്റവും കൂടുതൽ തെറ്റായ പുറത്താകലുകൾ ഉണ്ടാകുന്നത് എൽ.ബി.ഡബ്ലു, മുഖേനയാണ്.
## നിബന്ധനകൾ
ലഘുചിത്രം|വിക്കറ്റുകൾക്കിടയിലെ സാങ്കല്പിക നേർരേഖ
താഴെ പറയുന്ന നിബന്ധനകൾ പാലിക്കുന്ന സാഹചര്യങ്ങളിൽ മാത്രമേ ബാറ്റ്സ്മാൻ ലെഗ് ബിഫോർ വിക്കറ്റ് നിയമപ്രകാരം പുറത്താകൂ; 
* പന്ത് നോബോൾ ആയിരിക്കരുത്
* പന്ത് പിച്ച് ചെയ്യുന്നത് വിക്കറ്റിന്റെ അതേ രേഖയിലോ, ഓഫ് സൈഡിലോ ആയിരിക്കണം
* ബാറ്റ്സ്മാന്റെ ശരീരത്തിൽ കൊള്ളുന്നതിനുമുൻപ് പന്ത് ബാറ്റിൽ സ്പർശിക്കാൻ പാടില്ല
* പന്ത് സ്പർശിക്കുന്ന ശരീരഭാഗവും, സ്റ്റമ്പുകളും ഒരേ രേഖയിലായിരിക്കണം
* ശരീരത്തിൽ തട്ടിയില്ലായിരുന്നെങ്കിൽ പന്ത് സ്റ്റംപിൽ കൊള്ളുമായിരുന്നു എന്ന് അമ്പയർ ഉറപ്പുവരുത്തണം
* ബാറ്റ്സ്മാന്റെ വിക്കറ്റിനായി ഫീൽഡിങ് ടീം അപ്പീൽ നടത്തിയിരിക്കണം
## ആധുനിക ക്രിക്കറ്റിൽ
ഹോട്ട് സ്പോട്ട്, ഹോക്ക് ഐ തുടങ്ങിയ സാങ്കേതിക വിദ്യകൾ, ഡി.ആർ.എസ്. (ഡിസിഷൻ റിവ്യൂ) മുഖേന മൂന്നാം അമ്പയറുടെ പരിഗണനക്ക് വരുന്ന സാഹചര്യങ്ങളിൽ എൽ.ബി.ഡബ്ലുവിന്മേൽ തീരുമാനമെടുക്കാൻ ഉപയോഗിക്കാറുണ്ട്.
## അവലംബം

വർഗ്ഗം:ക്രിക്കറ്റിലെ നിയമങ്ങൾ
വർഗ്ഗം:ക്രിക്കറ്റിലെ സാങ്കേതിക പദങ്ങൾ
ശരത്ചന്ദ്ര മറാഠേ

പ്രസിദ്ധനായ ഹിന്ദുസ്ഥാനി സംഗീത അധ്യാപകനും സംഗീതജ്ഞനും ചലച്ചിത്ര സംഗീത സംവിധായകനുമായിരുന്നു **ശരത്ചന്ദ്ര മറാഠേ** (1929 - 7 ആഗസ്റ്റ് 2013). കോഴിക്കോട് ആകാശവാണി ആദ്യമായി പ്രക്ഷേപണം ചെയ്ത ഹിന്ദുസ്ഥാനി സംഗീതം ഇദ്ദേഹത്തിന്റേതായിരുന്നു.  
## ജീവിതരേഖ
1929ൽ മഹാരാഷ്ട്രയിലെ സിദ്ധേശ്വർ ഗ്രാമത്തിൽ രഘുനാഥ് മറാഠേയുടെയും ജനകിയുടെയും മകനായി ജനിച്ചു. മറാഠേക്ക് ഒരു വയസ്സുള്ളപ്പോൾ പിതാവ് മരിച്ചു.  1936ൽ വിഷ്ണു ദിഗംബർ സ്ഥാപിച്ച ഗന്ധർവ മഹാവിദ്യാലയത്തിൽ നിന്നു സംഗീത ചൂഡാമണി ബിരുദം നേടി. പണ്ഡിറ്റ് മനോഹർ ബർവേയുടെ കീഴിൽ നിന്നു ഗാനനിപുണ ബിരുദം നേടി. ബോംബെ ജെ.ജെ. സ്കൂൾ ഓഫ് ആർട്സിൽ നിന്നു ചിത്രകലാ കോഴ്സും പൂർത്തിയാക്കി. മനോഹർ ബർവെയിൽ നിന്നും വിനായക് റാവു പട്‎വർദ്ധനിൽ നിന്നും ലഭിച്ച ശിക്ഷണമാണ് മറാഠേയെ തികഞ്ഞ സംഗീതജ്ഞനാക്കിയത്.

ബോംബെ റയിൽവേയിലെ സ്റ്റെനോഗ്രഫറായിരിക്കെ, പൂമുള്ളി മനയിലെ രാമൻ നമ്പൂതിരിപ്പാടിനെ ഹിന്ദുസ്ഥാനി സംഗീതം പഠിപ്പിക്കാനായി മറാഠേ കേരളത്തിലെത്തി. ഒന്നര വർഷം മനയിൽ താമസിച്ചു രാമൻ നമ്പൂതിരിയെ സംഗീതം അഭ്യസിപ്പിച്ചു. പിന്നീട് കോഴിക്കോട് താമസിച്ച് പ്രവർത്തിച്ചു.തബല, സിത്താർ, ബാംസുരി, വയലിൻ എന്നിവയിലും പ്രാവീണ്യമുണ്ടായിരുന്നു. 

സംവിധായകൻ ജി. അരവിന്ദൻ, സംഗീത സംവിധായകൻ എ.ടി. ഉമ്മർ, ആർടിസ്റ്റ് നമ്പൂതിരി, ഗായിക ഉഷാ രവി, കാവാലം ശ്രീകുമാർ, ശങ്കരനാരായണൻ, കുമാർ, അനിൽദാസ്, ഞരളത്ത് രാമപ്പൊതുവാൾ, നൌഷാദ്, വിനോദ് കൃഷ്ണൻ, ഹരിഗോവിന്ദൻ, നജ്മൽ ബാബു തുടങ്ങി നിരവധി പേരെ ഹിന്ദുസ്താനി സംഗീതം അഭ്യസിപ്പിച്ചു.

മട്ടാഞ്ചേരിയിൽ കുടിയേറിപ്പാർത്ത ഗുജറാത്തി കുടുംബാംഗമായ മനീഷയാണ് ഭാര്യ. മക്കളില്ല.

## സംഗീത സംവിധാനം നിർവഹിച്ച സിനിമകൾ
*തിരനോട്ടം
*അവിവാഹിതരുടെ സ്വർഗം
*മയൂര വർണങ്ങൾ
*ഉപ്പ് (പശ്ചാത്തല സംഗീതം)

## പുരസ്കാരങ്ങൾ
*കേരള സംഗീതനാടക അക്കാദമിയുടെ 2004ലെ ഗുരുപൂജ പുരസ്കാരം
*2007ൽ പ്രവാസി ദോഹയുടെ ബഷീർ പുരസ്കാരം
*മുഹമ്മദ് റഫി മെമ്മോറിയൽ അവാർഡ്

## അവലംബം


.

വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:ചലച്ചിത്രസംഗീതസം‌വിധായകർ
വർഗ്ഗം:1929-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
ചൈനയിലെ ലോകപൈതൃകകേന്ദ്രങ്ങൾ

500px|ലഘുചിത്രം|ചൈനയിലെ വന്മതിൽ
2017-ലെ കണക്കുപ്രകാരം 52 യുനെസ്കൊ ലോക പൈതൃക കേന്ദ്രങ്ങളുള്ള ചൈനയാണ് ലോക പൈതൃക കേന്ദ്രങ്ങളുടെ എണ്ണത്തിൽ ലോകത്ത് രണ്ടാം സ്ഥാനത്ത് നിൽക്കുന്ന രാജ്യം. ചൈനയുടെ വിനോദസഞ്ചാര മേഖലയിലും ഈ കേന്ദ്രങ്ങൾ വളരെ വലിയൊരു സ്ഥാനം വഹിക്കുന്നു. ഇവയിൽ 36എണ്ണം സാംസ്കാരിക പൈതൃക കേന്ദ്രങ്ങളും 12 എണ്ണം പാരിസ്ഥിതിക കേന്ദ്രവുമാണ്. അവശേഷിക്കുന്ന നാലെണ്ണം പാരിസ്ഥിതിക- സാംസ്കാരിക സമ്മിശ്ര പൈതൃക കേന്ദ്രങ്ങളാണ്.

## പട്ടിക
: = സാംസ്കാരിക പൈതൃകകേന്ദ്രം
: = പാരിസ്ഥിതിക പൈതൃകകേന്ദ്രം
: = സാംസ്കാരിക- പാരിസ്ഥിതിക പൈതൃകകേന്ദ്രം (സമ്മിശ്രം)

പട്ടികയിൽ ഉൾപെടുത്തിയ വർഷത്തെ അടിസ്ഥാനമാക്കി:

## ഭൂപടത്തിൽ

## ഇതും കാണുക
* ലോക പൈതൃക കമ്മിറ്റി

## അവലംബം
*ചൈനയിലെ ലോക സാംസ്കാരിക, പാരിസ്ഥിതിക പൈതൃക കേന്ദ്രങ്ങൾ 

## പുറത്തേക്കുള്ള കണ്ണികൾ

*ചൈന- യുനെസ്കോ
*UNESCO World Heritage Sites - ഔദ്യോഗിക വെബ്സൈറ്റ്
*UNESCO World Heritage Centre - ഔദ്യോഗിക വെബ്സൈറ്റ്
*Details of UNESCO World Heritage Sites in China 

വർഗ്ഗം:ലോകപൈതൃകകേന്ദ്രങ്ങളുടെ പട്ടികകൾ
ലിനക്സ് മിന്റ് പതിപ്പുകളുടെ പട്ടിക

ലിനക്സ് വിതരണമായ ഉബുണ്ടു ആധാരമാക്കി പുറത്തിറക്കുന്ന ഒരു ഓപ്പറേറ്റിംഗ് സിസ്റ്റമാണ് **[[ലിനക്സ് മിന്റ്]]**. വർഷത്തിൽ രണ്ടു ലിനക്സ് മിന്റ് പതിപ്പുകളാണ് ഇറങ്ങാറുള്ളത്. എല്ലാ പതിപ്പിനും ഒരു പതിപ്പ് സംഖ്യയും പതിപ്പ് നാമവും ഉണ്ടായിരിക്കും. പൊതുവെ പതിപ്പ് സംഖ്യയെ സൂചിപ്പിക്കുന്ന ഇംഗ്ലിഷ് അക്ഷരത്തിലാരംഭിക്കുന്ന ഒരു സ്ത്രീ നാമമാണ് ലിനക്സ് മിന്റ് പതിപ്പുകൾക്ക് നൽകാറുള്ളത്. (ഉദാ: പതിപ്പ് 5ന് എലീസ, പതിപ്പ് 6ന് ഫെലീഷ്യ മുതലായവ)

പുതിയ ഉബുണ്ടു പതിപ്പിറങ്ങി ഏകദേശം ഒരു മാസം കഴിഞ്ഞാണ് മിന്റിന്റെ പ്രധാന പതിപ്പിറങ്ങാറുള്ളത്. ഗ്നോമിന്റെ പുതിയ പതിപ്പിന് ഒരു മാസവും എക്സ്.ഓർഗിന്റെ പുതിയ പതിപ്പിന് രണ്ടു മാസത്തിനും ശേഷമാണ് സാധാരണയായി പുതിയ ഉബുണ്ടു പതിപ്പിറങ്ങാറുള്ളത്. അതിനാൽ തന്നെ ഉബുണ്ടു പതിപ്പ് പുറത്തിറങ്ങിയ ശേഷം ഗ്നോമിലും എക്സ്.ഓർഗിലും വന്ന മാറ്റങ്ങൾ മിന്റിൽ കാണാം. ചില പതിപ്പുകളെ എൽടിഎസ് (ലോങ് ടേം സപ്പോർട്ട് - ദീർഘ കാല പിന്തുണ) പതിപ്പുകളായി മിന്റ് സംഘം പരിഗണിക്കാറുണ്ട്. സാധാരണ പതിപ്പുകൾക്ക് 18 മാസം പിന്തുണ ലഭിക്കുമ്പോൾ എൽടിഎസ് പതിപ്പുകൾക്ക് 3 വർഷം (ലിനക്സ് മിന്റ് 13ന് 5 വർഷം) പിന്തുണ ലഭിക്കുന്നു. ഹാർഡ്‍വെയർ വെണ്ടേഴ്സിനായ ലിനക്സ് മിന്റ് ഓഇഎം എന്നൊരു പതിപ്പും ലഭ്യമാണ്.

നിലവിലെ പതിപ്പ് ലിനക്സ് മിന്റ് 17 എൽടിഎസ് ക്വിയാനയാണ്. 2014 മെയ് 31നാണ് ക്വിയാന പുറത്തിറങ്ങിയത്. ക്വിയാനയുടെ പിൻഗാമിയായി 17.1 റെബേക്ക പുറത്തിറങ്ങുമെന്ന് നിർമ്മാതാക്കൾ അറിയിച്ചിട്ടുണ്ട്. നിലവിൽ ലിനക്സ് മിന്റ് ഉബുണ്ടുവിന്റെ പുറത്തിറക്കൽ ചക്രത്തിനെ അടിസ്ഥാനമാക്കിയല്ല പുറത്തിറക്കുന്നതെന്നും അതിനാൽ പുതിയ പതിപ്പ് എപ്പോൾ വേണമെങ്കിലും ഉണ്ടാവാമെന്നും നിർമ്മാതാക്കൾ വ്യക്തമാക്കി. ഉബുണ്ടുവിൽ നിന്ന് വ്യത്യസ്തമായി ലിനക്സ് മിന്റ് ഔദ്യോഗിക ഡിവിഡിയിൽ മൾട്ടിമീഡിയ പിന്തുണയും കൂട്ടിച്ചേർത്തിട്ടുണ്ട്. മൾട്ടിമീഡിയ കോഡെകുകൾ ഇല്ലാതെ പുറത്തിറങ്ങുന്ന സിഡി പതിപ്പിൽ വിൻഡോസ് ഇൻസ്റ്റാളറും ഉൾപ്പെടുത്തിയിട്ടുണ്ട്. പിസി നിർമ്മാതാക്കൾക്കൾക്ക് സൗകര്യപ്രദമാകും വിധം ഒരു ഓഇഎം പതിപ്പും ലിനക്സ് മിന്റ് സംഘം പുറത്തിറക്കുന്നുണ്ട്. ഡെബിയനെ അടിസ്ഥാനമാക്കി ലിനക്സ് മിന്റ് സംഘം പുറത്തിറക്കുന്ന ലിനക്സ് മിന്റ് ഡെബിയൻ എഡിഷൻ പ്രത്യേക സമയക്രമമാണ് പിന്തുടരുന്നത്. ഈ പതിപ്പിന് ലിനക്സ് മിന്റിന്റെ പ്രധാന പതിപ്പുകളുമായി അനുഗുണതയില്ല.

## പതിപ്പുകൾ

## ആപ്ലികേഷനുകൾ
ഓരോ പതിപ്പിലും ഉൾപ്പെടുത്തിയിട്ടുള്ള ആപ്ലികേഷനുകളുടെ പതിപ്പ് സംഖ്യാ വിവരങ്ങൾ.

* ഓഫീസ് * - ഓപ്പൺഓഫീസ് / ലിബ്രേഓഫീസ്
* എക്സ്** - എക്സ്.ഓർഗ് സെർവർ / എക്സ് ജാലക വ്യവസ്ഥ

## ഇവ കൂടി കാണുക
* ലിനക്സ് മിന്റ്
* ഉബുണ്ടു പതിപ്പുകളുടെ പട്ടിക

## അവലംബം

## പുറം കണ്ണികൾ

* ലിനക്സ് മിന്റ് ഔദ്യോഗിക വെബ് താൾ

വർഗ്ഗം:ഉബുണ്ടു ആധാരമാക്കിയുള്ള വിതരണങ്ങൾ
കെ. മോഹൻദാസ് (വിവക്ഷകൾ)

* കെ. മോഹൻദാസ് - സാഹസികയാത്രക്കാരൻ
* കെ. മോഹൻദാസ് (രാഷ്ട്രീയനേതാവ്)
* കെ. മോഹൻദാസ് (സർക്കാർ ഉദ്യോഗസ്ഥൻ)